Source
stringclasses 1
value | Content
stringlengths 251
13.6k
| Length
int64 251
13.6k
| Script
stringclasses 1
value | Language
stringclasses 1
value | ISO639-3
stringclasses 1
value |
|---|---|---|---|---|---|
TRT | تورکیه اؤتن ایل اؤزبکیستان-دا خاریجی سرمایه‌لی ان چوخ شیرکت قوران اؤلکه‌لر آراسیندا یئر آلدی.
اؤزبکیستان دؤولت ایستاتیستیک کومیته‌سی‌نین آچیقلاماسیندا 2018-جی ایلده اؤلکه‌ده خاریجی سرمایه ایله قورولان موسسه لر حاقیندا معلومات وئریلیب.
بونا گؤره، 2017-جی ایلده اؤلکه داخیلینده خاریجی سرمایه‌لی 863 شیرکت قورولوب. بو رقم کئچن ایل 37 فایز آرتیملا 2 مین 385 اولوب.
بئله‌لیکله، ژانویه نین 1-دن اعتباراً اؤلکه‌دکی خاریجی سرمایه‌لی شیرکت‌لرین عمومی سایی 7 مین 560-ا چاتیب.
2018-جی ایل نتیجه‌لرینه گؤره، اؤزبکیستان-دا ان چوخ شیرکت قوران اؤلکه‌لر آراسیندا 428 شیرکت ایله روسیا ایلک یئری توتارکن، 364 شیرکت قوران تورکیه ایسه ایکینجی اولدو.
بو زامان چین سرمایه‌سیله 351، قازاخ سرمایه‌سیله 246، گونئی کره سرمایه‌سیله ایسه 161 شیرکت قورولوب.
2018 -جی ایلده ان چوخ شیرکت قوران دیگر اؤلکه‌لر آراسیندا افغانیستان، هیندیستان، آلمانیا، اوکراینا و آذربایجان دا یئر آلیب.
خاریجی سرمایه‌لی شیرکت‌لر ان چوخ اؤلکه‌نین داشکند، سمرقند و خوارزم بؤلگه‌لرینده قورولارکن، اؤلکه‌ده قورولان خاریجی سرمایه‌لی شیرکت‌لر ان چوخ صنایع، تیجارت، تیکینتی و تیکینتی ماتئریال‌لاری سئکتورلارینا سرمایه قویوب.
| 1,067 | Arab | South-Azerbaijani | azb |
TRT | تورکیه، تورکمنیستانلا گوجلو قارداشلیغی ساغلاملاشدیرما و امکداشلیغی بوتون ساحه‌لرده داها دا گلیشدیرمه ایراده‌سینی تایید ائتدی.
خاریجی ایشلر باخانلیغی، تورکمنیستانلا دیپلوماتیک ایلیشکیلرین ۳۰.جو ایل دؤنومو موناسیبتی ایله مئساژ یاییملادی.
مئساژدا، تورکیه‌نین تورکمنیستانین مستقیللیگینی تانییان و بو اؤلکه‌ده ائلچیلیک آچان ایلک اؤلکه اولدوغو وورغولاندی.
ایکی اؤلکه آراسیندا مد‌نی و تاریخی ایلیشکیلره دقت چکیلن مئساژدا،
"ایکیلی ایلیشکیلریمیز و امکداشلیغیمیز آرادان گئچن ۳۰ ایلده خالقلاریمیز آراسینداکی کؤکلو تاریخی-مد‌نی باغلاردان گوج آلان قارداشلیغیمیز اساسیندا قارشیلیقلی حؤرمت و اورتاق ماراقلارا اویغون اولاراق هر ساحه‌ده گلیشیب و گوجلنمیشدیر. اورتاق دیلیمیز، مدنیتیمیز، اینانجیمیز و کؤکلریمیز بیزی اورتاق چیخارلارین اؤته‌سینده گؤنول باغی ایله باغلامیشدیر" ایفاده‌لرینه یئر وئریلدی.
| 784 | Arab | South-Azerbaijani | azb |
TRT | تورکیه-ده سون 24 ساعات عرضینده داها 65 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده اؤز توییتر صحیفه‌سینده تورکیه-نین ساغلیق ناظیری فخرالدین کوجا بیلدیریب.
ناظیر بیلدیریب کی، کروناویروس‌دان اؤلنلرین عمومی سایی 8 مین 62 نفره چاتیب.
اونون سؤزلرینه گؤره، اؤلکه‌ده 1412 یئنی یولوخما حالی قئیده آلینیب، یولوخان‌لارین عمومی سایی 315 مین 845 نفره چاتیب.
ناظیر علاوه ائدیب کی، اؤتن گون کروناویروس‌دان 1422 نفر ساغالیب، کروناویروس‌دان ساغالان‌لارین عمومی سایی 277 مین 52 نفر تشکیل ائدیر.
| 505 | Arab | South-Azerbaijani | azb |
TRT | تورکیه خاریجی ایشلر ناظیری مولوت چاووش اوغلو، آمریکا خاریجی ایشلر ناظیری جان کری ایله تلفونلا ایله گؤروشدو.
دیپلوماتیک قایناقلاردان الده ائدیلن معلوماتا گؤره گؤروشمه‌ده ایلک اولاراق فتح الله‌چی ترور تشکیلاتی پارالل دولت یاپیلانماسینین (فتو / پ.د.ی) چته باشی فتح الله گولن‌ین اعاده پروسه‌سینده سون وضعیت مذاکیره ائدیلیب.
آمریکا باشقان کؤمکچی‌سی جو بایدنین گله‌جک گونلرده تورکیه‌یه ائدجگی زیارت ده گؤروشمه‌دکی دیگر بیر موضوع اولدو.
گؤروشمه‌ده همچینین مونبیچ و حلب‌دکی گلیشمه‌لر، او جمله‌دن سوریهدکی سون وضعیت دیرلندیریلدی.
دیگر طرف‌دن خاریجی ایشلر ناظیری چاووش اوغلو، بولغار همکاری دانیل میتوو ایله ده بیر تلفون گؤروشمه‌سی رئاللاشدیردی.
گؤروشمه‌ده ایکیطرف‌لی علاقه‌لر، نیزامسیز کؤچون قارشیسینین آلینماسی و کؤچ ساحه‌سینده امکداشلیغا دایر مسئله‌لر مذاکیره ائدیلیب.
| 768 | Arab | South-Azerbaijani | azb |
TRT | تورکیه-ده سون 24 ساعات عرضینده داها 63 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-نین ساغلیق ناظیری فخرالدین کوجا بیلدیریب.
ناظیر بیلدیریب کی، کروناویروس‌دان اؤلنلرین عمومی سایی 7 مین 119 نفره چاتیب.
اونون سؤزلرینه گؤره، اؤلکه‌ده 1716 یئنی یولوخما حالی قئیده آلینیب، یولوخان‌لارین عمومی سایی 292 مین 878 نفره چاتیب.
ناظیر علاوه ائدیب کی، اؤتن گون کروناویروس‌دان 1225 نفر ساغالیب، کروناویروس‌دان ساغالان‌لارین عمومی سایی 260 مین 058 نفر تشکیل ائدیر.
| 484 | Arab | South-Azerbaijani | azb |
TRT | دونیا ساغلیق تشکیلاتی یمنه 200 تون‌دان عبارت داوا و طیبی لوازیمات گؤندردی.
تشکیلاتین آچیقلاماسیندا اساساً، یمنه 200 تون‌دان عبارت حیاتی اهمیت داشییان داوا و طیبی لوازیمات گؤندریلدی.
داوالاری داشییان بمت-یه مخصوص 4 اوچاق بو هفته صنعا هاوا لیمانینا چاتدی.
یمن-ده 16،4 میلیون اینسانین ساغلیق خیدمتین‌دن محروم یاشادیغی، 3 ایله یاخین زامان‌دیر خسته‌خانا‌لاردا و ساغلیق قوروم‌لاریندا داوا و طیبی لوازیمات چاتیشمازلیغین اولدوغو وورغولاندی.
دونیا ساغلیق تشکیلاتینین یمن نماینده سی نئویو زاگاریا دا اؤلکه‌دکی ساغلیق تشکیلات‌لاری‌نین انبارلارینداکی چاتیشمازلیق‌لارین آرادان قالدیریلماسی‌نین واجیب‌لیگینی دیله گتیردی.
| 609 | Arab | South-Azerbaijani | azb |
TRT | بیرلشمیش میلتلر تشکیلاتینین باش کاتیبی آنتونیو گوترش، سعودی ژورنالیست جمال قاشیقچینین اؤلومون‌دن درین کدر دویدوغونو بیلدیرهرک، سرعت‌لی، هرطرف‌لی و شفاف سوروشدورما چاغریشی ائتدی.
باش کاتیب سؤزچوسو استفان دوژاریک، قاشیقچینین اؤلومونون دوغرولانما‌سینین آردین‌دان مؤوضوع ایله باغلی یازیلی آچیقلاما وئردی.
گوترشین قاشیقچینین اؤلومون‌دن درین کدر دویدوغونو، عائله‌سینه و دوستلارینا درین حوزنله باش ساغ‌لیغی وئردیگینی بیلدیره‌ن دوژاریک، باش کاتیبین، جمال قاشیقچینین اؤلومونه دایر سرعت‌لی، هرطرف‌لی و شفاف سوروشدورما ائدیلمه‌سی، سوچلولارین سوروملو توتولماسی چاغریشی ائتدیگینی ایفاده ائتدی.
سعودی عربیستان رهبرلیگی، ژورنالیست جمال قاشیقچینین "کونسوللوق بیناسیندا باش وئره‌ن ووروشما نتیجهسینده اؤلدویونو" آچیقلامیشدی.
| 723 | Arab | South-Azerbaijani | azb |
TRT | تورکیه سوپر لیگینده 14-جو تورون اویون‌لاری کئچیریلیب.
بو گون داها 3 گؤروش رئاللاشیب.
آلتی گل‌ون قئیده آلیندیغی "فاتح کاراگومروک" – "غازی آنتپ" قارشیلاشماسی هئچ-هئچه بیتیب. "ایستانبول سپور" ائوده "حاتای سپور"ا، "کایسری سپور" ایسه "کونیاسپور"ا اودوزوب.
"بشیکتاش" – "آنتالیاسپور" ماتچی ایسه ایستانبول‌داکی ترور آکتینا گؤره تاخیره سالینیب.
14 توردان سونرا 29 خالی اولان "فنرباغچا" واحید لیدئردیر. ایکینجی اولان "قالاتاسارای"ین 27 خالی وارسا، "آدانا دمیرسپور"، "کونیاسپور" و "باشاک شهیر" هره‌یه 24 خال توپلاییب.
تورکیه سوپر لیگی
14-جو تور
13 نوامبر
فاتح کاراگومروک – غازی آنتپ 3:3
ایستانبول سپور – حاتای سپور 1:0
کایسری سپور – کونیاسپور 2:1
بشیکتاش – آنتالیاسپور ماتچی تاخیره سالینیب
12 نوامبر
سیواس سپور – عمرانیه سپور 2:2
فنرباغچا – گیره سون سپور 2:1
باشاکشهیر – قالاتاسارای 7:0
11 نوامبر
آلانیاسپور – آدانا دمیرسپور 0:0
آنکاراگوجو – ترابزونسپور 1:1
| 847 | Arab | South-Azerbaijani | azb |
TRT | تورکیه خالچا سئکتورونون خالچا صادراتیندان الده ائتدیگی گلیر ایلین ایلک 9 آییندا 1 میلیارد 981 میلیون 284 مین دولار اولوب.
گونئی دوغو آنادولو صادراتچیلار بیرلیک‌لری‌نین بیرگه راپورونا گؤره، تورک خالچا اوره تیجی لری ایلین ایلک 9 آییندا 183 اؤلکه و آزاد بولگه‌یه 407 میلیون 319 مین متر مربع خالچا صادر ائدیب.
خالچا صادر ائدیلن اؤلکه‌لر آراسیندا 589 میلیون 618 مین دو‌لارلا امریکا ایلک سیرادا یئرینی آلیب. بو اؤلکه‌نی 121 میلیون 475 مین دو‌لارلا عراق، 105 میلیون 396 مین دو‌لارلا اینگیلتره ایزله‌ییب.
| 498 | Arab | South-Azerbaijani | azb |
TRT | تورکیه اوزون منزیللی موشک اورته‌جک.
حربی الکترونیک صنایعی آسئل‌سان، راکت صنایعی و تیجارت روکت‌سان، تورکیه بیلیمسل و تئکنولوژیک آراشدیرما قورومو توبیتاک اورتاق‌لیغی ایله ساوونما صنایعی مستشارلیغی آراسیندا اوزون منزیللی ساوونما سیستمی پروژه‌سی سؤزلشمه‌سی امضالاندی.
آسئل‌سانین آچیقلاماسیندا سؤزوگئدن آنلاشما چرچیوهسینده آسئل‌سان پایینین ۸۶۹ میلیون ۱۳ مین ۸۶۱ تورک لیراسی و ۲۷۹ میلیون ۲۵۷ مین ۶۰۰ یورو اولدوغو، تحویلین ۲۰۲۱.جی ایلده اولاجاغی بیلدیریلدی.
| 454 | Arab | South-Azerbaijani | azb |
TRT | تمثیلچیمیز "فنرباخچا"، "عثمانلی سپور" و "کونیاسپور" موسابیقه لریندن باشقا 21 گوروش اوینانیلاجاق. عثمانلی سپور، ایسپانیانین ویارئال تیمی ایله آتیکر کونیاسپور ایسه پرتغالیانین براگا تیمی ایله اوز اوزه گله جک. هر ایکی اویوندا ت.ر.ت رادیو 1-دن جانلی یاییم‌لانا‌جاق.
آذربایجان نماینده‌لری "قبله" فرانسانین سنت اتین تیمینی قوناق ائده جک. قره باغ ایسه یونانیستانین پاوک تیمی ایله قارشیلاشاجاق.
بو توردا بیر سیرا تیملر 1/16 فینالا چیخماغی گارانتی ائده جکلر. روسیانین "زنیت" کلوبو اؤز مئیدانیندا اودوزماسا، نؤوبتی مرحله‌یه چیخاجاق.
"آژاکس" ایله "شالکه"ایسه بو تور پلی اوفا چیخماق اوچون موطلق قالیب گلمه‌لی‌دیر.
A قروپو
فنرباخچا (تورکیه) – منچستر یوناتید ( اینگیلتره)
زوریا ( اوکراینا) – فاینورد ( هلند)
B قروپو
آستانا ( قازاخیستان) – المپیاکوس ( یونانیستان)
یانگ بویز ( سوئیس) –آپوئل – (قبرس)
C قروپو
قبله ( آذربایجان) - سنت انتين ( فرانسا)
اندرلشت ( بلژیک) – ماینتس ( آلمانیا)
D قروپو
مکانی ( اسرائیل ) – آلکمار (هلند)
زینت ( روسیا) – داندارک ( ایرلند)
E قروپو
اطریش ( اطریش ) – رم ( ایتالیا)
آسترا ( رومانیا ) – ویکتوریا (چک)
F قروپو
آتلتیک بیلبائو ( ایسپانیا) – گنک ( بلژیک)
ساسولو ( ایتالیا) – راپید وین ( اطریش)
H قروپو
خنت ( بلژیک ) - شاختار دونستك ( اوکراینا)
براگا ( پرتغال) – کونیاسپور ( تورکیه)
İ قروپو
شالکه ( آلمانیا) – کراسنودار ( روسیا )
نیتس ( فرانسا ) – سالزبورک ( اطریش)
J قروپو
فيورنتينا ( ایتالیا) – ایسلووان ( چک)
پائوک ( یونانیستان ) - قره باغ ( آذربایجان)
G قروپو
پاناتینایکوس ( یونانیستان) – استاندارد لیژ ( بلژیک)
آژاکس ( ایتالیا ) – سلتاویگو ( ایسپانیا)
ل قروپو
زوریخ ( سوئیس ) – استوا ( رومانیا)
ویارئال ( ایسپانیا ) عثمانلی سپور (تورکیه )
| 1,569 | Arab | South-Azerbaijani | azb |
TRT | یئنی نوع کروناویروس (کووید-19) انفکسیونونون سبب اولدوغو بحران دونیا ایقتیصادیاتینی اوچورومون آستاناسینا گتیردیقده، تورکیه-نین صادرات پتانسیلینی داها دا آرتماسی دقت چکیر.
اینسانلارین صحتی ایله یاناشی ایقتیصادیاتی دا تهدید ائدن "کووید-19" ایکینجی دونیا محاربه‌سیندن بری ایقتیصادیات‌لاردا گؤرولممیش چؤکوشه سبب اولدو.
بیر چوخ اؤلکه‌دکی فابریکالاردا اوره تیم دایانارکن، بعضی پراکنده شیرکت‌لر ماغازا‌لارینی باغلاما‌لی اولدو. یالنیز بیر نئچه هفته عرضینده دونیادا 500 میلیونا یاخین ایش یئرینده ایشینی ایتیرن اینسان اولدو.
"کووید-19" قلوبال ایقتیصادیات‌داکی غیری-رسمی هیرارشی محو ائدرکن، چین کیمی ایقتیصادیات‌لار بحرانین نیسبتن "غالیب‌لری"، آوروپا بیرلیگی ایقتیصادیات‌لاری ایسه "اودوزان‌لار" کیمی سئچیلیر.
مرکزی زوریخ-ده یئرلشن یاتیریم بانکی UBS طرفیندن آپاریلان آراشدیرمایا گؤره، چین-ین 2019-جو ایلدن 2021-جی ایله قدر دونیا ایقتیصادی اوره تیمده کی بازار پایینی تخمینن 9 آرتیراجاغی گؤزله‌نیلیر.
"کووید-19" بحرانی سببیندن 2019-جو ایلدن 2021-جی ایله‌دک آوروپا بیرلیگی-نین دونیا ایقتیصادیاتینداکی پایینی 3،5 فایز ایتیرمه‌سی تخمین ائدیلیر.
آوروپا بیرلیگی ایله یاناشی ایتیرن‌لر آراسیندا روسیا ایله "برگزیت" ایله موباریزه آپاران اینگیلتره ده وار.
تورکیه و گونئی کره قازانان اؤلکه‌لر آراسیندا‌دیر و دونیانین ان بؤیوک ایقتیصادیاتی اولان امریکانین بو موضعینی گله‌جک ایل کوبود شکیلده قورویاجاغی بیلدیریلیب.
| 1,290 | Arab | South-Azerbaijani | azb |
TRT | چین-ین ساوونما ناظیری لی شانگفو ن روسیا و بلاروسا سفر ائده‌جک.
چین ساوونما ناظیرلیگی‌نین معلوماتینا گؤره، ناظیر لی شانگفون آوقوستون 15-ده روسیادا کئچیریله‌جک 11-جی مسکوا اولوسلار آراسی تهلوکه‌سیزلیک کنفرانسیندا ایشتیراک و چیخیش ائده‌جک.
پایتاخت مسکوایا سفری زامانی لی شانگفون 24 فوریه 2022-جی ایل تاریخیندن بو یانا داوام ائدن روسیا-اوکراینا محاربه‌سی ایله باغلی باتی ایله داوام ائدن گرگین‌لیکله علاقه‌دار روسیا ساوونما رسمی‌لری ایله گؤروشه‌جک.
چین-لی ناظیر بلاروسدا پرزیدنت آلکساندر لوکاشنکو و ساوونما رسمی‌لری ایله بیر آرایا گله‌جک.
خاطیرلاداق کی، 2023-جو ایلین مارس آییندا وظیفه‌سی‌نین ایجراسینا باشلایان لی شانگفون آوریلده مسکوادا اولموش، اؤلکه پرزیدنتی ولادیمیر پوتینله، جولای آییندا ایسه چینه سفری زامانی پایتاخت پکن-ده روسیا حربی دنیز قوهلرینین قوموتانی آدمیرال نیکولای یومنوو ایله گؤروشوب.
| 801 | Arab | South-Azerbaijani | azb |
TRT | فرانسانین سمبلی و دونیانین مدنیت اینجیسی آدلان‌دیریلان 857 ایللیک نوتردام کیلسه‌سی‌نین 2024-جو ایلده یئنی‌دن آچیلاجاغی بیلدیریلیب.
مدنیت ناظیری ریما عبدالمالک 2019-جو ایلده باش وئرن یانغین نتیجهسینده داغیلان کیلسه‌ده آپاریلان برپا ایشلری‌نین 2024-جو ایلدک یئکونلاشاجاغینی وورغولاییب.
ریما عبدالمالک تاریخی نوتردام کیلسسی‌نین همین تاریخده عبادت و توریزم اوچون یئنی‌دن آچیلاجاغینی قئید ائدیب.
قئید ائدک کی، اوچ ایل اوول اساسی 1163-جو ایلده دؤورون پاپاسی طرفیندن قویولان و تیکینتی‌سی 300 ایل داوام ائدن کیلسده یانغین باش وئرمیشدی. یانغین نتیجه سینده 857 ایللیک کیلسیه جدی زیان دیمیشدی.
کیلسه‌نین برپاسی اوچون 844 میلیون یورو ییغیلمیشدی.
| 635 | Arab | South-Azerbaijani | azb |
TRT | روسیا اوکراینانین روسیا-داکی سفیرلیگینده ایشله‌ین بیر دیپلوماتی دیپورت ائتمک قرارینا گلیب.
بو بارده روسیا خاریجی ایشلر ناظیر لیگیندن وئریلن بیاناتدا بیلدیریلیب. معلوماتدا اوکراینالی دیپلوماتین آرزواولونماز شخص اعلان ائدیلدیگی بیلدیریلیب.
اوکراینالی دیپلوماتین آوریلین 30-دک روسیانی ترک ائتمه سی گؤزله‌نیلیر. بیاناتدا اوکراینا طرفی‌نین روسیا‌لی دیپلومات‌لارا قارشی دوشمنجه یاناشماغا داوام ائدجگی تقدیرده روسیانین اوکراینالی دیپلومات‌لارا قارشی علاوه تدبیرلر گؤرجگی ایفاده ائدیلیب.
| 484 | Arab | South-Azerbaijani | azb |
TRT | جولای‌ین 29-دا آنتالیانین ایکی هاوا لیمانینا جمعی 100 مین 40 نفرین گلمه‌سی ایله گونده اولوسلار آراسی یولجو سایینا گؤره رکورد قیریلیب.
آنتالیا والیسی ارسین یازیجی، سوسیال مئدیا حسابیندان ائتدیگی پای‌لاشیمدا "29 جولای شنبه گونو یالنیز اولوسلار آراسی خط لردن گلن یولجولارین سایی آنتالیا هاوا لیمانیندان 99 مین 10 و غازی پاشا هاوا لیمانیندان 1030-ا چاتدی. آنتالیامیز رکوردلار قیرماغا داوام ائدیر" دئییب.
قئید ائدک کی، 15 جولای شنبه گونو آنتالیا هاوا لیمانی 97 مین 900-و اولوسلار آراسی یولجو اولماقلا جمعی 207 مین 84 یولجو ایله بوتون زامان‌لارین یولجو داشیما رکوردونو قیریب.
| 571 | Arab | South-Azerbaijani | azb |
TRT | روسیادا بیلیم یوردوندا آتیشمادا اؤلنلرین سایی آرتیب.
پرم دؤولت میللی آراشدیرما بیلیم یوردوندا آتیشمادا اؤلنلرین سایه 8-ا یوکسلیب، بیر نئچه نفر یارالانیب.
روسیا سوروشدورما کومیته‌سی عالی مکتبه هوجوم ائتمکده شوبهه‌لی بیلینن شخصین ساخلاندیغینی تصدیقله‌ییب. کومیته‌دن بیلدیریلیب کی، همین شخص ساخلانیلان زامان سلاحلی مقاومت گؤستریب. حقوق-محافظه اورقان‌لاری‌نین گؤردوگو جاواب تدبیرلری نتیجهسینده هوجوم ائدن شخص یارالانیب.
| 420 | Arab | South-Azerbaijani | azb |
TRT | تورکیه-ده سون 24 ساعات عرضینده داها 48 نفر یئنی نوع کروناویروس‌دان (کووید-19) دونیاسینی دییشیب.
بو باره‌ده تورکیه-نین ساغلیق ناظیری فخرالدین کوجا بیلدیریب.
ناظیر بیلدیریب کی، کروناویروس‌دان اؤلنلرین عمومی سایی 6 مین 999 نفره چاتیب.
اونون سؤزلرینه گؤره، اؤلکه‌ده 1509 یئنی یولوخما حالی قئیده آلینیب، یولوخان‌لارین عمومی سایی 289 مین 635 نفره چاتیب.
ناظیر علاوه ائدیب کی، اؤتن گون کروناویروس‌دان 1207 نفر ساغالیب، کروناویروس‌دان ساغالان‌لارین عمومی سایی 257 مین 731 نفر تشکیل ائدیر.
| 484 | Arab | South-Azerbaijani | azb |
TRT | "سوریه-نی قانا، تئررورا، گؤز یاشینا آچیق حالا گتیرن کیم وارسا بشریتین قارشی‌سیندا بونون جاوابینی وئره‌جک‌دیر".
بونو تورکیه پرزیدنتی‌نین مطبوعات خیدمتی‌نین باشقانی فخرالدین آلتون فوریه نین 20-ده سوریه-نین ادلیب بؤلگهسینده 2 عسگرین شهید اولدوغو هوجوملا علاقه‌دار تویتر صحیفه‌سینده یازیب.
آلتون آچیقلاماسیندا ادلیب-ده باریشی تامین ائتمک و اینسانی یاردیم فعالیت‌لرینه نظارت ائتمک اوچون اوردا اولان عسگرلره رژیم طرفیندن ائدیلن خاین هوجومدا 2 عسگریمیزین شهید اولدوغونو، 5 عسگریمیزین ایسه یارالاندیغینی بیلدیریب.
شهیدلره الله‌دان رحمت، یارا‌لی عسگرلره شفاعت دیله‌ین آلتون "دؤولتیمیز شهیدلریمیزین قانینی یئرده قویمامیش‌دیر، قویمایا‌جاق‌دیر. سوریه-نی قانا، ترورا، گؤز یاشینا آچیق حالا گتیرن کیم وارسا بشریتین قارشی‌سیندا بونون جاوابینی وئره‌جک‌دیر. دؤولتیمیز بؤیوک‌دور، میللتیمیز عزیزدیر، وطنیمیز مقدس‌دیر" ایفاده‌لرینی ایشلدیب.
| 822 | Arab | South-Azerbaijani | azb |
TRT | آمریکا-نین مدافعه ناظیرلیگی (پنتاگون) الشباب ترور تشکیلاتینا قارشی هاوا هوجومو ائتدیگینی آچیقلادی.
پنتاگونون معلوماتینا اساساً، هوجوم سوما‌لی‌نین پایتاختی موگادیشونون 300 کیلومتر گونئی باتی سیندا، بیرباشا الشباب عنصورلاری هدف گؤتوروله‌رک و سوما‌لی‌لی یئرلی عنصورلار ایله کووردیناسیون داخیلینده حیاتا کئچیریلدی.
آچیقلامادا هوجومون آمریکا پرزیدنتی دونالد ترامپ طرفیندن پنتاگونا مارتین 30-ده وئریلن تصدیق چرچیوهسینده حیاتا کئچیدیلدیگی، آمریکا-نین الشباب تشکیلاتینی ضعیف‌له‌دیب محو ائتمک و بولگه‌سل ثابت‌لیگه دستک اولماق نامینه عملیات‌لارینا داوام ائده جگی وورغولاندی.
| 567 | Arab | South-Azerbaijani | azb |
TRT | امریکا کنگره‌سی‌‌نین هر ایکی مجلیسی‌نین سناتورلاری و نوماینده‌لرینین داخیل اولدوغو کنفرانس کومیته‌سی 858 میلیارد دو‌لارلیق ساوونما بودجه‌سینی ده احاته ائدن قانون لاییحه‌سینی راضیلاشدیریب.
بونا گؤره، قانون لاییحه‌سی‌نین سون واریانتیندا روم لوببی‌سینه یاخین‌لیق‌لاری ایله تانینان نیوهمپشایر نوماینده‌سی دموکرات کریس پاپاس، فلوریدا ایالتی‌نین جمهوریتچی نوماینده‌سی گاس بیلیراکیس، نیویورک میللت وکیلی جمهوریتچی نیکول مالیوتاکیس و نیوجرسی نوماینده‌سی دموکرات فرد پلونه داخیل اولماقلا 18 نوماینده طرفیندن تقدیم ائدیلن و قانون لاییحه‌سی‌نین نوماینده‌لر مجلیسی‌نین وئرسیونونا علاوه ائدیله‌رک قبول ائدیلن تورکیه-یه "اف-16" ساتیش‌لارینی محدودلاش‌دیران هئچ بیر بند یئر آلماییب.
"اف-16" قیریجی‌لاری‌نین تورکیه-یه ساتیشینی شرط‌لردن آسیلی توتان ماده‌لری ساوونما بودجه‌سی قانون لاییحه‌سیندن چیخاریلیب.
| 788 | Arab | South-Azerbaijani | azb |
TRT | اؤلکه‌لرین‌دن قاچا‌راق تورکیه‌یه سیغینان و یئرلشدیریلدیک‌لری واندا 23 اکتبر 2011ده میدانا گلن 7،2 بؤیوکلوگون‌دکی زلزله سونراسی گوموشخانایا گؤندریلن افغانیستان‌لی عائله‌لر، اؤزلرینه یئنی بیر حیات قورماغا چالیشیر.
وان زلز‌له‌سین‌دن 2 آی سونرا گوموشخانایا یئرلش‌دیریلن 30 نفردن اولوشان افغانیستان‌لی عائله‌لر، عینی آپارتمانلاردا یاشادیق‌لاری تورک وطنداش‌لاری ایله قونشولوق ایلیشکی‌لری گلیشدیریر.
اوشاقلارینین تحصیل آلماسینین موتلولوغونو یاشایان افغانیستان‌لی‌لار، تورکیه‌نی، اؤزلرینین و اوشاقلارینین گله‌جیی اوچون "اومود" کیمی گؤرور.
| 538 | Arab | South-Azerbaijani | azb |
TRT | قارس و سییرت‌ده داوام ائتدیریلن عملیاتلاردا ۱۵ تروریست ائتکیسیز حالا گتیریلدی.
ایچ ایشلری باخانلیغیندان وئریلن یازیلی آچیقلامادا، یورد ایچین‌ده‌کی ایچ گوونلیک عملیاتلاری چرچیوهسینده، قارس‌دا ۱۲، سییرت‌ده ۳ اولماق اوزره توپلام ۱۵ تروریستین ائتکیسیزلشدیریلدیگی قید ائدیلدی.
آچیقلامادا، عملیاتلارین سوردویو قید ائدیلدی.
| 320 | Arab | South-Azerbaijani | azb |
TRT | تورک یاردیم وقفلرینین سوریه‌لی‌لره یاردیملاری سورور.
اینسان حاق و حریتلری انسانی یاردیم وقفی سوریه‌ده باییربوجاق تورکمنلرینه یاردیم چاتدیریر.
وقف، سوریه بحرانی چیخدیغی ۲۰۱۱دن بو یانا مختلیف یاردیم فعالیتلری یئریدیر.
یاردیم وقفی، سوریه‌یه بو گونه قدر ارزاق و گئییم لوازیمی ایله یاناشی، طبی لوازیمی، عاجل یاردیم و یانغین سؤن‌دورمه ماشینی دا گؤندردی.
وقفین بو دفعه‌کی عاجل ارزاق یاردیملاری ۱۲۰ عائله‌یه چاتدیریلاجاق.
یاردیملار بو گون آنکارادان یولا چیخیر.
| 453 | Arab | South-Azerbaijani | azb |
TRT | هیندیستانین اوتاراکند ایالتینده ساختا ایچکی ایچن ۱۳ نفر اؤلدو.
هیندوستان تایمز قازئته‌سینین خبرینه گؤره، رسمی مقاملار، هاریدوار بؤلگه‌سینه باغلی بگوانپور قصبه‌سینین بعضی کندلرین‌ده ساختا ایچکی ایچن ۱۳ نفرین اؤلدویونو، ۴۰ نفرین ایسه خسته‌خانایا قالدیریلدیغینی بیلدیردی.
اؤلنلرین یاشلارینین ۳۰ ایله ۵۷ آراسیندا دییشدیگی معلوماتینی پایلاشان مقاملار، حادثه‌نین سوچلولارینین آغیر شکیلده جزالاندیریلاجاقلارینی قید ائتدی.
پلیس، بؤلگه‌ده ساختا ایچکی اورتیمینه قارشی حرکته گئچدی.
| 475 | Arab | South-Azerbaijani | azb |
TRT | روسیادا سیگار چکنلر، قونشولارینا جریمه اؤد‌یه‌جک.
روسیا یوکسک محکمه‌سی، سیگار چکمه‌یه‌ن اینسانلارین حاقلارینین قورونماسی اوچون اؤرنک تشکیل ائد‌جک بیر قرار آلدی.
نوووسیبیرسک‌ده بیر نفر، بالکن‌دا سیگار چکه‌رک اوشاغینی توستویه معروض قویان قونشوسوندان شکایت ائتدی.
روسیا یوکسک محکمه‌سینین ۲۰۱۸ین سون گونلرین‌ده سؤزوگئدن شکایت نتیجهسینده وئردیگی حؤکمه گؤره، سیگار چکن شخص، وئردیگی ضرر سببی ایله قونشوسونا ۵ مین روبل (۷۲ دلار) معنوی جریمه اؤد‌یه‌جک.
روسیانین رسمی یایین اورگانی روسیسکایا قازئتادا یئر آلان خبره گؤره، محکمه، ائولرده یاشایانلارین سیگار توستوسونه و توتون محصوللارینین تاثیرلرینه معروض قالمادان، ال وئریش‌لی چئوره شرطلرینده یاشاماق حاقلاری اولدوغونا حؤکم ائتدی.
بو اؤرنک قرار اساسیندا روسیادا سیگار چکه‌نلر، سیگارینین توستوسو دیگر ائو‌لره داخیل اولماسی حالین‌دا، قونشولارینین معروض قالدیغی معنوی ضررلرینی قارشیلاماقلا مکلف اولاجاق.
| 842 | Arab | South-Azerbaijani | azb |
TRT | ایران-دا اؤتن گون عرضینده 11 مین 750 نفر کوروناویروسا (کووید-19) یولوخوب.
بونو ایرانین ساغلیق، معالیجه و طبی تحصیل ناظیرلیگی‌نین سؤزچوسو سیما سادات لاری دئییب.
سیما سادات لارینین سؤزلرینه گؤره، بونونلا دا ایران-دا بو ویروسا یولوخان‌لارین سایی 1 میلیون 897 مین 314 نفره چاتیب. ویروس داشیییجیلاریندان 3 مین 989 نفرین وضعیتی آغیر قیمتلندیریلیر.
ناظیرلیک رسمی‌سی دئییب کی، ایران-دا اؤتن 24 ساعات عرضینده 94 نفر کوروناویروس‌دان اؤلوب. بئله‌لیکله اؤلکه‌ده بو ویروس‌دان اؤلنلرین سایی 62 مین 759 نفره یوکسلیب.
ایران-دا ایندییه‌دک 1 میلیون 626 مین 144 نفر کوروناویروس‌دان ساغالیب، 12،8 میلیوندان چوخ تشخیص تستی حیاتا کئچیریلیب.
کوروناویروسا یولوخما اوزره 32 شهر قیرمیزی، 85 شهر نارینجی ماوی زونا حساب اولونور. قیرمیزی و نارینجی زونا حساب اولونان شهرلره گئدیش-گلیش قاداغان‌دیر. همچنین 272 شهر ساری، 59 شهر ایسه ماوی زونا حساب اولونور.
| 829 | Arab | South-Azerbaijani | azb |
TRT | آذربایجان دولت نفت شیرکتی (SOCAR)، سهم‌لری 20 سپتامبردان اعتباراً خالقا عرض ائده‌جک.
SOCAR ائتدیگی یازیلی آچیقلاماسی ایله، آذربایجان وطنداش‌لارینا یئنی بیر یاتیریم ایمکانی تقدیم ائتمگی هدفلدیک‌لرینی بیلدیردی.
آچیقلامادا، عرض ائدیله‌جک حیسه‌لرین میقداری موضوعسوندا معلومات وئریلمه‌دیگی، دولار حیسه‌لری‌نین ایللیک یوزده 5 قازانج گتیره‌جگی ایفاده ائدیلدی.
SOCAR-نین خالقا عرض ائدیله‌جک حیسه‌لری وئرگی‌دن آزاد اولاجاق و حیسه صاحب‌لرینه هر اوچ آیدا بیر فایز اؤدنه‌جک.
SOCAR حیسه‌لری‌نین خالقا عرضی ایلا علاقه‌دار دئتال‌لار 16 سپتیامبردا تولوما آچیق‌لانا‌جاق.
| 556 | Arab | South-Azerbaijani | azb |
TRT | تورک ملی تیمینده آلمانیالی مشقچی اشتفان کونتس دؤنمی باشلاییر.
۵۸ یاشلی مربی بو گون گئچیریله‌جک امضا مراسیمی اوچون ایستانبولا گلدی.
اویونچولوق دؤنمینده ۱۹۸۵-۱۹۸۶ و ۱۹۹۳-۱۹۹۴ مؤوسوملرین‌ده بوندس لیگانین گل کرالی اولان کونتس، ۱۹۹.جی ایلده کریستوف داومون یؤنتیمی آلتیندا بیر مؤوسوم بئشیکتاش‌دا اوینادی.
آلمانیا ایله یورو ۹۶دا شامپیون اولان کونتس، باش مشقچی اولاراق آلمانیادا نویکیرشن، کارلسروهه، مانهایم و اهلن تیملرینی چالیشدیردی.
ایکی ایل بوخوم‌دا ایدمان مودورو، سککیز ایل کایزرسلاوترن‌ده کلوب باشقانی ایدی.
آلمانیا او۲۱ ایله کلوب‌دا اولدوزلاشدی.
۲۰۱۶.جی ایلده اشتفان کونتس، آلمانیا او۲۱ ملی تیمینین باشینا گئچدی.
اویناتدیغی فوتبال ایله بگه‌نیلن آلمان مشقچی، ۲۰۱۷ و ۲۰۲۱ آوروپا شامپیوناسین‌دا اؤلکه‌سینی غلبه‌یه آپاریرکن، ۲۰۱۹.جو ایلده ایسپانیایا فینال‌دا مغلوب اولدو.
تیمینی ۴-۳-۳ تاکتیکی ایله اوینادان کونتس، او۲۱ تیمینده‌کی قازاندیغی اوغوردان سونرا آلمانیا ملی تیمینده لوودان سونرا ان چوخ سئویله‌ن مشقچیلردن بیری کیمی آنیلمیشدی.
| 931 | Arab | South-Azerbaijani | azb |
TRT | دونیادا کروناویروسا یولوخان‌لارین سایی سون گون عرضینده 628 میندن چوخ اولماقلا 64،6 میلیونو کئچیب.
بو باره‌ده دونیا ساغلیق تشکیلاتینین گونده‌لیک راپوروندا دئییلیر.
معلوماتا اساساً، اؤتن گون عرضینده 628 مین 592 نفر یئنی کروناویروسا یولوخوب، 12 مین 161 نفر ایسه دونیاسینی دییشیب. یولوخان‌لارین عمومی سایی 64 میلیون 603 مین 428، اؤلنلرین ایسه 1 میلیون 500 مین 614 نفره چاتیب.
| 375 | Arab | South-Azerbaijani | azb |
TRT | صاباح UEFA شامپیونلار لیگینده 2 آیدان چوخ چکن فاصیله باشا چاتا‌جاق. شامپیونلار لیگی 1/8 فینال مرحله‌سی‌نین ایلک اویون‌لاری ایله داوام ائده جک.
8 گؤروشدن 4-و بو هفته باش توتا‌جاق کی، بونون ایکی‌سی فوریه‌نین 14-ده، دیگر ایکی‌سی ایسه بیری‌سی گون کئچیریله‌جک.
هامی‌سی تورکیه ساعاتی 22:45-ده باشلایاجاق 1/8 فینال مرحله‌سی‌نین ایلک اویون‌لارینین پروقرامی بئله:
14 فوریه
بنفیکا (پرتغال) - بوروسیا دورتموند (آلمانیا)
پاری سن ژرمن (فرانسا) - بارسئلونا (ایسپانیا)
15 فوریه
بایرن مونیخ (آلمانیا) - آرسنال (اینگیلتره)
رئال مادرید (ایسپانیا) - ناپولی (ایتالیا)
21 فوریه
بایر لورکوزن (آلمانیا) – آتلئتیکو مادرید (ایسپانیا)
منچستر سیتی (اینگیلتره) - موناکو (فرانسا)
22 فوریه
پورتو (پرتغال) - یوونتوس (ایتالیا)
سئویلیا (ایسپانیا) – لیستر سیتی (اینگیلتره)
| 742 | Arab | South-Azerbaijani | azb |
TRT | دونیا بانکی 2015-جی ایلدن فعالیتینی دایاندیردیغی یمن-ده کووردیناسیون اوفی‌سینی یئنی‌دن آچیب.
یمن-ین صبا خبر آژانسی‌نین معلوماتینا گؤره، کووردیناسیون اوفیسی موقتی پایتاخت عدن-ده آچیلیب.
یمن-ین پلانلاشدیرما و اولوسلار آراسی امکداش‌لیق ناظیری واعد عبدالله بدیب دونیا بانکی‌نین بو ساحه‌ده‌کی نوماینده‌سی و یئرلی کووردیناتورو سمرا شیبانی ایله گؤروشوب.
"عدن-ده کووردیناسیون اوفیسینین یئنی‌دن آچیلماسی 2015-جی ایلدن بری ایلک رئال آددیم‌دیر"، دئیه ناظیر واعد عبدالله بدیب وورغولاییب.
واعد عبدالله بدیب عدن-ده بیر اوفی‌سین آچیلماسی و ایشه باشلاماسی ایله یئنی‌دن قورما و اقتصادی برپا سعی‌لری چرچیوهسینده حکومته بیرباشا دستک تکلیف ائدیله‌جگینی بیلدیریب.
کووردیناتور شیبانی ایسه بیلدیریب کی، دونیا بانکی یمن خالقی و قوروم‌لارینا دستکینی داوام ائتدیره‌جک.
خاطیرلاداق کی، 2014-جو ایلده ایرانین دستکلدیگی حوثی پایتاخت صنعا و بیر چوخ شهرلری اله کئچیردیک‌دن سونرا دونیا بانکی سیاسی و تهلوکه‌سیزلیک وضعیتی اساس گتیره‌رک 2015-جی ایلین مارس آییندا اؤلکه‌ده‌کی کووردیناسیون اوفیسینین فعالیتینی دایاندیریب.
| 990 | Arab | South-Azerbaijani | azb |
TRT | ایچ ایشلری باخانی سلیمان سویلو، اوکراینادا ساواش باشلایاندان بری ۵۸ مین اوکراینالینین تورکیه‌یه گلدیگینی سؤیله‌دی.
سلیمان سویلو اؤزل بیر تلویزیون کانالیندا گوندمی دگرلندیردی.
تورکیه‌ده‌کی سیغینماچیلارین ساییسی و وضعیتی ایله باغلی سوالی جاوابلاندیران سویلو،
"اوکراینادا ساواش باشلایاندان (۲۴ فوریه) تورکیه‌یه ۵۸ مین اوکراینالی گلدی" دئدی.
بونون تقریباً ۳۰ مین نفری قورودان، ۹۰۰ نفره یاخینینین ایسه اوچونجو اؤلکه‌لر واسطه‌سی ایله هاوا یولو ایله اؤلکه‌یه گیردیگینی بیلدیره‌ن سویلو، لازم اولان تدبیرلری آلدیقلارینی ایفاده ائتدی.
| 526 | Arab | South-Azerbaijani | azb |
TRT | آلمانیانین ساوونما ناظیری آنه‌گرت کرامپ کارنباوئرافغانیستان-داکی سون آلمان عسگرلرینین اؤلکه‌نی ترک ائتدیگینی آچیقلاییب.
آنه‌گرت کرامپ کارنباوئر توییتر حسابیندان وئردیگی آچیقلاماسیندا سون آلمان عسگرلرینین ژوئن‌ین 29-دا آخشام راده‌لرینده افغانیستانی ساغ-سالامات ترک ائتدیگینی بیلدیرهرک، "20 ایلدن سونرا خاریج‌دکی ان سیخ میسیونوموز تاماملاندی" دئییب.
آلمانیا اوردوسو طرفیندن یاییلان معلوماتدا دا آلمان عسگرلرینین افغانیستان-داکی ناتو میسیونونون تاماملاندیغی قئید ائدیلیب.
آلمان عسگرلری 2001-جی ایلدن بری اولوسلار آراسی تهلوکه‌سیزلیگه یاردیم قوه‌لری (ایساف) و سونرا حیاتا کئچیریلن قرارلی دستک میسیونو ترکیبینده افغانیستان-د وظیفه ایجرا ائدیردی. میسیون دا عمومی‌لیکده 59 آلمان عسگری هلاک اولوب.
سون اولاراق 1100 آلمان عسگری قرارلی دستک میسیونو چرچیوهسینده افغانیستان-دا ایدی.
امریکا رهبرلیگی ناتو میسیونو چرچیوهسینده 1 مئی تاریخیندن اعتباراً 20 ایلدیر عسگرلرینین اولدوغو افغانیستان‌دان چیخماغا باشلایاجاغینی و بونون 11 سپتامبر 2001 هوجوم‌لاری‌نین 20-جی ایلدؤنومونده تاماملاناجاغینی آچیقلاییب.
| 996 | Arab | South-Azerbaijani | azb |
TRT | بیرلشمیش میللت‌لر تشکیلاتینین باش کاتیبی آنتونیو گوترش سعودیه-لی ژورنالیست جمال خاشقچی جینایتی ایله علاقه‌دار اعتباری‌لی بیر سوروشدورمانین آپاریلماسینا چاغیردی.
بیرلشمیش میللت‌لر تشکیلاتینین باش کاتیبی آنتونیو گوترش قطر-ده 18-جی دوحه فوروموندا ایشتیراک ائتدی. بورادا ژورنالیست‌لرله گؤرشن باش کاتیب آچیقلاما‌لار وئردی.
گوترش مطبوعات نماینده‌لری‌نین سعودیه ژورنالیستی خاشقچی‌نین قتلی ایله علاقه‌دار وئردیک‌لری سوالی جاوابلاندیرارکن: "اعتبارلی بیر سوروشدورمانین آپاریلماسی و گوناهکارلارین جزالاندیریلماسی چوخ واجیب‌دیر" دئدی.
"واشنگتن پست قزئتی‌نین امکداشی جمال خاشقچی اکتبرین 2-ده سعودیه عربیستانی‌نین ایستانبول باش کونسول‌لوغونا ائولیلیک ایشلم لری اوچون گئتمیش و اورادا وحشیجه‌سینه قتله یئتیریلمیشدی.
اکتبریم 20-ده سعودیه عربیستانی رهبرلیگی خاشقچی‌نین کونسوللوق بیناسیندا باش وئرن موناقیشه ده اؤلدوگونو آچیقلامیشدی.
قئید ائدک کی، قطر خاریجی ایشلر ناظرلیگی طرفیندن "علاقه‌لی دونیادا سیاستین معینلشدیریلمه‌سی" موضوع سوندا کئچیریلن 18-جو دوحه فورومو ایکی گون داوام ائتدی.
فورومدا تورکیه-نین خاریجی ایشلر ناظیری مولود چاووش اوغلو، سوما‌لی باش ناظیری حسن علی خیری، بیرلشمیش میللت‌لر تشکیلاتینین 73-جی باش ایجلاسی‌نین صدری ماریا فرناندا و بمت باش کاتیبی آنتونیو گوترش ایله یاناشی، موختلیف اؤلکه‌لرین خاریجی ایشلر ناظیرلری ایشتیراک ائتدیلر.
| 1,239 | Arab | South-Azerbaijani | azb |
TRT | تورکیه، یاتیریم یاتیران خارجیلره وطنداش‌لیق حاقی وئره‌جک.
"تورک وطنداش‌لیغی قانونونون اویقولانماسینا ایلیشکین یؤنتمه‌لیک‌ده دییشیک‌لیک ائدیلمه‌سینه دایر یؤنتمه‌لیک"، رسمی گونده‌لیکده یاینلانا‌راق قوه‌یه گیردی.
دوزنله‌مه ایله، ان آز 2 میلیون دولار مبلغینده ثابت سرمایه یاتیریمی گرچکلشدیردیگی و یا ان آز 1 میلیون دلار مبلغینده داشینمازی، سنده 3 ایل ساتیلماماسی شرحی قویماق شرطی ایله ساتین آلدیغی ایلگیلی قوروملار طرفیندن تثبیت ائدیلن خاریجی‌لر، باخانلار قورولونون قراری ایله تورک وطنداش‌لیغینی قازانابیله‌جک.
پولی دیرلرین معین ائدیلمه‌سینده، تثبیت تاریخین‌دکی تورکیه جمهوریتی مرکز بانکی‌نین افکتیو ساتیش کورو اساس آلینا‌جاق.
| 624 | Arab | South-Azerbaijani | azb |
TRT | آمریکا- سعودی عربیستان علاقه‌لرینی تهدید ائدن لاییحه سناتو‌دان کئچدی.
11 سپتامبر قوربان‌لاری‌نین عائله‌لرینه سعودی عربیستان علیهینه ادعا آچما ایمکان تانییان قانون لاییحه‌سی سناتودا قبول اولونوب
بیر دموکرات و بیر جمهوریتچی سناتور طرفیندن حاضرلانان قانون لاییحه‌سی سس وئرمه‌ده ایشتیراک ائدن‌لرین هامیسی‌نین سس وئرمه‌سی کئچدی.
لاییحه، 11 سپنتامبر سالدیری‌لاریندا اؤلن اینسانلارین عائله‌لری‌نین سالدیری‌لاردا سعودی ایدارچی‌لرین رولو اولا بیله‌جگی سببیله آمریکا محکمه‌لرینده ادعا آچابیلمسینه ایمکان تانیییر.
اؤلکه‌ده 1976-جی ایلده چیخاریلان بیر قانون، باشقا اؤلکه‌لر حاقیندا آمریکا محکمه‌لرینده ادعا آچیلماسینی مانع تؤره‌دیر.
تاسارییلا، بو قانونون موضوعیلا باغلی حیسه‌سینده استثنالار ائدیلمه‌سینه ایمکان وئریر.
آغ ائو سؤزچوسو، بو آددیمین "ایستنمه‌ین نتیجه‌لر دوغورا بیله‌جگینی"، اوبامانین لاییحه‌نی وتو ائده‌جگینی سؤیله‌دی.
| 822 | Arab | South-Azerbaijani | azb |
TRT | دونیا ساغلیق تشکیلاتینین باش دیرکتورو دوکتور تئدروس آدهانوم یئنی نوع کوروناویروس (کووید-19) آشی لارینین یوخسول اؤلکه‌لره برابر شکیلده پایلانماسینی ایسته‌ییب.
آدهانوم تشکیلاتین سوئیس-ین ژنو شهرینده‌کی مرکزی قرارگاهیندا ویدئو کنفرانس واسیطه‌سیله مطبوعات کنفرانسی تشکیل ائدیب.
دؤکتور تدروس آدهانوم خبردار ائدیب کی، یوخسول اؤلکه‌لره آشی تداروکونده برابر موناسیبت گؤستریلمه‌سه، "دونیا فلاکت‌لی معنوی اوغورسوزلوغون آستاناسیندا اولاجاق".
آدهانوم اولوسلار آراسی تیجارت اتاقی‌نین (ICC) حکومت‌لرین اینکیشاف ائتمکده اولان اؤلکه‌لره "کووید-19" آشی‌سی‌نین الچاتان اولماسی ایمکانی یاراتمایاجاغی تقدیرده قلوبال اقتصادیاتین 9،2 تریلیون دولارا قدر ضرر گؤرجگینی آچیقلادیغینی خاطیرلادیب.
آراشدیرمایا گؤره، ایشاره ائدیلن ضررین دئمک اولار کی، 4،5 تریلیون دو‌لاری‌نین ان زنگین اؤلکه‌لرین پایینا دوشه جگینه ایشاره ائدن آدهانوم اولوسلار آراسی امک تشکیلاتینین (ILO) یئنی راپورونا گؤره ایسه اپیدمی‌نین قلوبال ایش گوجو گلیرینده 3،7 تریلیون دولار آزالمایا سبب اولدوغونون تخمین ائدیلدیگینی خاطیرلادیب.
آدهانوم "کووید-19" آشی لارینین آشاغی و اورتا گلیرلی اؤلکه‌لر آراسیندا برابر پایلانما‌لی اولدوغونو وورغولایاراق، "واکسن میللتچی‌لیگی قیسامودت‌لی سیاسی هدف‌لره خیدمت ائده بیلر. آنجاق آشی لارین عدالت‌لی پایلانماسینی دستکلمک هر اؤلکه‌نین اورتا و اوزون مودت‌لی اقتصادی ماراق‌لارینا جاواب وئره‌جک‌دیر" دئییب.
بو آرادا، آدهانوم اولوسلار آراسی تیجارت اتاقی‌نین "کووید-19" آشی‌سی‌نین دونیا اقتصادیاتینا تأثیرینی آراشدیران علمی نماینده هئیتی‌نین رهبری دؤکتور شبنم کالمی اؤزجانا تشککور ائدیب.
تدقیقات حاقیندا معلومات وئرن اؤزجان دا کوچ بیلیم یوردوندا وظیفه‌لی آکادمیسنلر سلوا دمیرآلپ، جم چاکماکلی، سئوجان یشیلتاش و محمد علی ییلدیریمین دا آراشدیرمادا ایشتیراک ائتدیکلرینی سؤیله‌ییب.
| 1,651 | Arab | South-Azerbaijani | azb |
TRT | تورکیه-نین خاریجی ایشلر ناظیری مولود چاووش اوغلو تورکیه-نین امریکادان اعاده سینی طلب ائتدیگی 84 فتو عضوونون سیاهی‌سینی امریکا خاریجی ایشلر ناظیرینه و آغ ائوین میللی تهلوکه‌سیزلیک مسئله‌لری عذره مصلحتچی‌سینه وئردیگینی بیلدیردی.
امریکادا سفرده اولان تورکیه-نین خاریجی ایشلر ناظیری مولود چاووش اوغلو تورکیه-نین واشینگتن سفیرلیگی‌نین ایقامتگاهیندا تورکیه-نین مطبوعات نوماینده‌لری ایله گؤروشدو.
امریکا طرفی ایله فتو، امریکانین بولوجو ترور تشکیلاتی ی.پ.گ/پ.کا.کا-یا دستکی، اکتبرین 2-ده سعودیه عربیستانی‌نین ایستانبول باش کونسوللوغوندا اؤلدورولن سعودیه ژورنالیستی جمال خاشقچی جینایتی و سوریه مسئله‌لرینی موذاکیره ائتدیکلرینی قئید ائدن چاووش اوغلو گؤروش‌لرین یاپیجی کئچدیگینی بیلدیردی.
چاووش اوغلو تورکیه-نین امریکادان اعاده سینی طلب ائتدیگی 84 فتو عضوونون آدی‌نین اولدوغو سیاهینی امریکا خاریجی ایشلر ناظیری مایک پمپئویا و آغ ائوین میللی تهلوکه‌سیزلیک مسئله‌لری عذره مصلحتچی‌سی جان بولتونا وئردییگینی بیلدیردی.
خاشقچی جینایتی مسئله‌سینده تورکیه‌نین موضع‌نین آیدین اولدوغونو قئید ائدن چاووش اوغلو حادثه‌نین ایشیقلاندیریلماسیندا اصرار ائتدیکلرینی تکرارلایا‌راق: "گؤستریشین کیمدن آلیندیغی‌نین اوزه چیخماسینی ایستییریک. بیر سیرا اؤلکه سعودیه عربیستانی ایله موناسیبت‌لرینی پوزماق ایستمیر، بیز ده ایستمیریک. لاکین جینایتین اوستو آچیلما‌لی‌دیر" دئدی.
سوریه مسئله‌سینه ده توخونان خاریجی ایشلر ناظیری منبیچ یول خریطه‌سی‌نین دیگر بؤلگه‌لره ده تطبیق اولونماسی اوچون تورک و امریکان بیرلیک‌لری‌نین قارشی‌داکی گونلرده بیر آرایا گله‌جگی باره‌ده معلومات وئردی.
منبیچ-ده امریکا ایله بیرگه نظارت فعالیتی‌نین باشلادیغینی و پروسه سین سرعت لندیگینی دئین چاووشوغ‌لو: " ی.پ.گ تامامیله منبیچ-دن چکیلمه‌دن، ایداره ائتمه و تهلوکه‌سیزلیک اورقان‌لاری ایله باغلی اورتاق قرارلار قبول ائدیلمه‌دن بو پروسه‌سین یئکونلاشدیغی باره‌ده فیکیر یوروده بیلمریک" ایفاده‌لرینی ایشلتدی.
واشینگتن گؤروش‌لری چرچیوهسینده اول امریکا خاریجی ایشلر ناظیری مایک پمپئو ایله، داها سونرا ایسه آغ ائوین میللی تهلوکه‌سیزلیک مسئله‌لری عذره مصلحتچی‌سی جان بولتون ایله گؤروشدوگونو قئید ائدن چاووش اوغلو: "پمپئو ایله کئچیردیگیمیز گؤروشده موناسیبت‌لریمیزین ایره‌لی آپاریلماسیندان، نورماللاشدیریلماسیندان، بو ایستیقامت‌دکی گؤزلنتی‌لریمیزدن دانیشدیق. فتو و امریکانین سوریه-ده ی.پ.گ ایله امکداش‌لیق مسئله‌لری ایله باغلی ناراحاتلیغیمیزی دیله گتیردیک، بون‌لارلا علاقه‌دار نلرین ائدیلمه‌سی‌نین لازیم اولدوغونو بیلدیردیک" دئدی.
گؤروش‌لرده امریکانین ایران تطبیق ائتدیگی تحریم لری ده موذاکیره ائتدیکلرینی دئین چاووش اوغلو، تورکیه-یه وئریلن استثنالار اهمیتلی دیر لاکین بونون داوام‌لی اولماسی و احاته دایره‌سی‌نین گئنیش اولماسی دا موهوم‌دور" دئدی.
| 2,480 | Arab | South-Azerbaijani | azb |
TRT | بوسنی و هرزگوین-ده سفرده اولان تورکیه-نین باش ناظیری بینالی ییلدیریم بو اؤلکه‌نین ناظیرلر شوراسی‌نین صدری دنیس زویزدیج ایله تکبتک گؤروش کئچیریب، همچنین هئیتلراراسی گؤروشه صدرلیک ائدیب.
بینالی ییلدیریم گؤروشدن سونرا کئچیریلن بیرگه مطبوات توپلانتیسیندا ژورنالیستلرین سوال‌لارینی جاوابلاندیریب.
"تورکیه ایستاتیستیک ایدارسی‌نین گؤستریجیلرینه اساسن تورکیه ایقتیصادیاتیندا کئچن ایل 7.4 %-لیک آرتیم موشاهیده اولونوب. بونو نئجه قیملن‌دیریرسینیز؟" سوالینی جاوابلاندیران باش ناظیر بونون دونیادا ان یوکسک بؤیومه نیسبتی اولدوغونو دیقته چاتدیریب.
"بو بؤیومه نیسبتی بیزیم اوچون گؤزلنیلمز دئییل. بونون بئله اولاجاغینی آیلار اؤنجه بیلیردیک. تورکیه 2018-جی ایلده ده بؤیومه نیسبتینی قورویوب ساخلاماق اوچون لازیم اولان لاییحه‌لری حیاتا کئچیرمیشدیر"،- دئیه تورکیه-نین باش ناظیری بینالی ییلدیریم قئید ائدیب.
تورکیه-نین بوسنی و هرزگوینه یئترلی قدر سرمایه قویمادیغینا دایر ادعا‌لار ایله باغلی سوالی جاوابلاندیران باش ناظیر بینالی ییلدیریم: "تورکیه بوسنی و هرزگونه سرمایه قویور. تورکیه بوسنی و هرزگوینه سرمایه قویان ایلک بئش اؤلکه سیرالاماسیندادیر" دئیه بیلدیریب.
| 1,044 | Arab | South-Azerbaijani | azb |
TRT | آوقوستون 30-دا میللی ساوونما ناظیری حولوصی آکار تورکیه-ده سفرده اولان بعضی ناظیر و ناظیر معاوین لری ایله گؤروشوب.
حولوصی آکار اؤزونون دعوتی ایله تورکیه-یه گلن آذربایجانین ساوونما ناظیری ژنرال ذاکیر حسنوو، قوزیی قیبریس تورک جمهوریتینین خاریجی ایشلر ناظیری تاحسین ارطغرول اوغلو، قازاخیستان ساوونما ناظیرینین معاوینی ژنرال سلطان کمال الدینوو، قیرغیزیستانین ساوونما ناظیری آکای بیگ ابراوو و اؤزبکیستان ساوونما ناظیرینین معاوینی حمدان قارشی یئو ایله میللی ساوونما اونیورسیته‌سی‌نین حربی آکادمی سینده کئچیریلن گؤروشده بیر آرایا گلیب.
حلوصی آکار تورکیه سلاحلی قوهلرینین قوموتانلیغینی و قوناق ناظیرلری و معاوینلرینی بیر-بیر قارشیلاییب.
ناظیر آکار چیخیشیندا قارداش اؤلکه‌لر اولاراق بیر آرایا گلمه‌یین اهمیتینی وورغولایاراق دئییب:
"هر کسین بیلدیگی کیمی، دونیادا هئچ کیم تک باشینا دایانا بیلمز. اونا گؤره ده دوست، قارداش و متفیق اؤلکه‌لر بیر-بیری ایله امکداش‌لیق ائتمه‌لی، دانیشیق‌لار آپارما‌لی‌دیر. بیزیمله حربی تعلیم امکداشلیغی و ساوونما صنایعسی ایله باغلی علاقه‌لری داها دا اینکیشاف ائتدیره بیلریک. بونونلا باغلی قرار یوخ‌دور. هر کس اؤز فیکرینی، نظرینی اورتایا قویا‌جاق، بیرلیکده قرار وئرجییک. چونکی باریش دؤورلرین‌دن یاخشی ایستیفاده ائده بیلمه‌سک، ریسک دؤورلری چوخ گئج اولاجاق. بو فعالیت‌لر هئچ بیر شکیلده اوچونجو اؤلکه‌لره قارشی بیر موناسیبت دئییل".
حلوصی آکار قوزیی قیبریس تورک جمهوریتی خاریجی ایشلر ناظیری تاحسین ارطغرول اوغلونون گلیشی زامانی "قیبریس بیزیم میللی مسئله‌میزدیر" دئیه سسلندیکده، آذربایجان ساوونما ناظیری ذاکیر حسنووا "قارداشیم گلدی" دئیه مراجعت ائدیب.
| 1,469 | Arab | South-Azerbaijani | azb |
TRT | مکزیکده یئنی دایناسور نؤوعو کشف ائدیلدی.
مکزیکو نیوز دیلی‌نین خبرینه گؤره، کواویلا ایالتینده اوکامپا بؤلگهسینده ۸۵ میلیون ایللیک دایناسور اسکلتی تاپیلدی.
آراشدیرما‌چیلار و پالئونتولوگلار، تاپیلان اسکلتین بؤلگه‌ده‌کی ان یاشلی دایناسور نؤوعونه عاید اولدوغونو بیلدیردی.
دیگر طرف‌دن، اسکلتین آراشدیرمالار نتیجهسینده یئنی بیر دایناسور نؤوعونه عاید ۳ یاریم متر اوزونلوغون‌دا و یاریم تن‌دان داها آغیر اولدوغو بیلگیسینی پایلاشدی.
کواویلا ایالتینده کشف ائدیلمه‌یی گؤزله‌یه‌ن داها چوخ دایناسور قالیغی اولدوغو تخمین ائدیلیر.
| 521 | Arab | South-Azerbaijani | azb |
TRT | روسیایا گئدن ایلک سعودی عربیستانی کرالی سلمان بن عبدالعزیز، موسکودا.
کرال سلمان بن عبدالعزیزین باشقانلیق ائتدیگی نماینده هیاتی داشییان اوچاق، ونوکووو هاوا لیمانینا انیش ائدیب.
سعودی کرالی هاوا لیمانیندا، روسیا باش ناظیر کؤمکچی‌سی دیمیتری روگوزین و روسیا خاریجی ایشلر ناظیرینین معاوینی میخائیل بوگدانوو قارشیلادی.
سوریه بحرانی و ایرانین نوکلئر پروقرامینا دایر موناقیشه‌لرین داوام ائتدیگی بیر دؤوره راست گلن بو سفرله، تاریخده ایلک دفعه سعودی کرالی روسیایا رسمی سفر ائتمیش اولور.
روسیا خاریجی ایشلر ناظیری سئرگئی لاوروو، بیر مدت اوّل وئردیگی بیاناتدا، سوریهلی مخالیف قروپ‌لارین بیر آرایا گتیریلمه‌سینه قارشی سعودی عربیستانی طرفیندن آپاریلان پروسه‌نی دستکلمه‌یه قرارلی اولدوق‌لارینی ایفاده ائتمیشدی.
روسیانین ان بؤیوک نفت شیرکتی روسنفت‌ین اوست رهبری ایگور سئچین ده دونیانین ان بؤیوک نفت شیرکتی اولان سعودی شیرکت سعودی آرامکونون گلن ایل پلان‌لاش‌دیریلان خالقا عرضینده یئر آلماق ایستدیک‌لرینی آچیقلامیشدی.
دیگر طرف‌دن، ایکی اؤلکه، نفت قیمت‌لری‌نین بالانسلاشدیریلماسی اوچون (نفت ایخراج ائدن اؤلکه‌لر تشکیلاتی) اوپک و اوپک دیشی اؤلکه‌لر یانیندا آپاریلان ایشلرده ده امکداش‌لیق داوام ائدیر.
تخمینن 3 گونلوک سفری چرچیوهسینده کرال سلمان، روسیا پرزیدنتی ولادیمیر پوتین و باش ناظیر دمیتری مدوئدئو ایله بیر آرایا گله‌جک. سلمانین تماس‌لاریندا نفت بازارین‌داکی پروسه‌‌لرله یاناشی یاخین شرق و شما‌لی آفریقا‌داکی وضعیت و بؤلگهدکی بحران‌لارین حلّی موذاکیره اولونا‌جاق.
| 1,360 | Arab | South-Azerbaijani | azb |
TRT | اینگیلیس ایش آدامی سر ریچارد برانسون، ویرجین گلکتیک شیرکتی طرفیندن حاضرلانان اوزای آراجی ایله اوزایین باشلانغیج نقطه‌سی ساییلان یئردن ۱۰۰ کیلومتر یوکسکلیگه سیاحت ائتدی.
ریچارد برانسون، اسپیس اکسین صاحبی ایلان ماسک و آمازونون قوروجوسو جف بزوس‌دان سونرا بیر اوزای سیاحتی باشلادان اوچونجو شخصدیر.
برانسون شیرکتی ویرجین گلکتیک طرفیندن حاضرلانان و برانسون دا داخیل اولماقلا ۶ نفری داشییان یونیتی-۲ اوزای آراجی دونن سحر آمریکانین نیومکزیکو ایالتین‌دن آتیلدی.
ویرجین گلکتیک طرفیندن وئریله‌ن آچیقلامادا، تخمیناً ۱۰۰ کیلومتر یوکسکلیگه چیخان آراجین اوزایین باشلادیغی نقطه‌یه چاتدیغی آچیقلاندی.
یولچولوغون ۹۰ دقیقه چکدیگی ایفاده ائدیلن آچیقلامادا، اوزای اوچاغی یونیتی-۲نین برانسون و یولداشلاری ایله بیرلیکده سورونسوز بیر شکیلده یئرلی واختلا ساعات ۱۲: ۰۰دا نیومکزیکودا یئره ائندیگی ایفاده ائدیلدی.
| 791 | Arab | South-Azerbaijani | azb |
TRT | بوگون 10 می 2016 ساعت 13:30،دا آنکارا اونیورسیته‌سی دیل تاریخ جغرافی فاکولته‌سی فارابی سالونوندا تورکولوژی گونو دوزنلنه‌جک. ایران، آذربایجان، اویغور، روسیا و افغانیستانی ایلگیلندیرن قونولار وار.
بو ایل آلتینجی‌سی دوزنلنه‌جک اولان تورکولوژی گونو توپلانتیسیندا تورک دونیاسیندا تورکجه‌نین اگیتیم دورومویلا بیرلیکده تورک قاورامی و تورک تاریخ یازیمییلا ایلگیلی قونولاردا اوزمان‌لار طرفیندن بیلدیریلر سونولاجاقدیر.
توپلانتی‌نین سونوندا "تورک دونیاسین‌دان ماهنیلار" بؤلومونده ایسه استعدادلی اؤغرنجیلریمیز طرفیندن آذربایجان، اویغور و قازاخ ماهنیلاری و آذربایجان، تورکمن و اویغور شعرلری سسلندیریله‌جکدیر. تورکلوک بیلیمی و گنل تورک صنعتی ایله ماراغلانان هرکس دعوت‌لی‌دیر.
| 664 | Arab | South-Azerbaijani | azb |
TRT | تورک چایی، گئچن ایل بلژیک و آلمانیا باشدا اولماق اوزره 86 اؤلکه‌یه ساتیلدی.
بو دؤورده سنگاپور، چین، کونگو، اتیوپی، سنگال، ژاپن، سوما‌لی، غنا، بحرین، گامبیا، لیتوانی و نیجریه کیمی فرق‌لی اؤلکه‌لره ده صادرات گرچکلشدیریلدی.
دوغو قارادنیز صادراتچیلار بیرلیگی بیلگیلرینه گؤره، 2016.جی ایلده 86 اؤلکه‌یه 6،7 میلیون کیلوگرام چای ساتیلا‌راق، قارشیلیغیندا 28،7 میلیون دلار گلیر الده ائدیلدی.
اؤنجه‌کی ایل 6 میلیون کیلوگرام چای صادراتی قارشیلیغیندا 23،8 میلیون دلار گلیر تامین ائدیلدی.
تورکیه‌نین گئچن ایلکی چای صادراتیندا بلژیک 2،1 میلیون کیلوگراملا ایلک سیرانی آلدی.
دوغو قارادنیز صادراتچیلار بیرلیگی یؤنه‌تیم قورولو باشقانی احمد حمدی گوردوغان، تورکیه‌نین چای صادراتی‌نین آرتماسیندا "چای‌کورون" قاتقی‌سی‌نین بؤیوک اولدوغونو سؤیله‌دی.
| 732 | Arab | South-Azerbaijani | azb |
TRT | بمت تهلوکه‌سیزلیک شوراسی قیبریس‌داکی بمت باریش گوجو میسیونونون وظیفه مودتی‌نین اوزادیلیب اوزادیلمایاجاغینی موذاکیره ائتمک اوچون ییغینجاق کئچیریر.
بمت باش کاتیبی‌نین قیبریس عذره خصوصی نماینده‌سی و قیبریس‌داکی بمت باریش گوجو (UNFICYP) میسیونونون رهبری الیزابت اسپهار شورادا مطبوعاتا قاپالی کئچیریلن ایجلاس‌دان سونرا وئردیگی آچیقلامادا وظیفه مودتی 6 آیدان بیر اوزادیلان باریش گوجو میسیونونون فعالیت‌لرینه دایر بمت تهلوکه‌سیزلیک شوراسینی معلوماتلاندیردیغینی سؤیله‌دی.
اسپهارقیبریس-دا بمت-نین باش کاتیبی آنتونیو گوترشین موقتی مصلحتچی‌سی اولاراق وظیفه لندیردیگی جین هول لوتون طرف‌لرله مصلحت لشمه‌لرینی داوام ائتدیردیگینی بیلدیردی.
اسپهار بمت تهلوکه‌سیزلیک شوراسی‌نین قیبریس پروبلئمی‌نین حلینه دستک وئردیگینی ده ایفاده ائتدی: "بمت تهلوکه‌سیزلیک شوراسی ایکی ایجما آراسیندا اعتیماد آرتیرا‌جاق علاوه تدبیرلری دستکلییر".
اسپهار شورانین بمت باریش گوجو میسیونونون وظیفه مودتیله علاقه‌لی قراری ایسه بیر نئچه گون عرضینده قبول ائدجگینی سؤزلرینه علاوه ائتدی.
اینگیلتره‌نین بمت-دکی دایمی نماینده‌سی‌نین کؤمکچی‌سی جاناتان آلن ایسه، اؤلکه‌سی‌نین آدا‌داکی باریش گوجو میسیونونون وظیفه مودتی‌نین اوزادیلماسینا دایر لاییحه‌نی گله‌جک گونلرده شورایا تقدیم ائدجگینی سؤیله‌دی، آنجاق لاییحه‌نین مظمونو ایله باغلی معلومات وئرمه‌دی.
UNFICYP -ین وظیفه مودتی 31 ژانویه 2019-جو ایل تاریخینده باشا چاتیر.
بمت-نین ان اوزون مودت‌لی فعالیت گؤسترن باریش گوجو میسیونلاریندان بیری اولان UNFICYP 1964-جو ایلدن بری‌دیر آدادا وظیفه یئرینه یئتیریر و باریش گوجونون وظیفه مودتی 6 آیدان بیر اوزادیلیر.
UNFICYP مین 21 نفردن عبارت‌دیر.
بون‌لارا 150 سیویل، 750 حربی حیسه و 52 هئیت داخیل‌دیر.
| 1,545 | Arab | South-Azerbaijani | azb |
TRT | آغری دوغوبیازیت ایله وان چالدیران مرزلری آراسینداکی تندورئک داغی‌نین گؤکچئبولاک کندی منطقه‌سینده قوروچو نقطه‌لرینه، پ.ک.ک تروریستلرجه تشکیل ائدیلن سالدیری سونراسی چیخان چاتیشمادا 7 قوروچو و بیر متخصص چاووش شهید اولدو، 4 عسگر و 2 سیویل یارالانیب.
چاتیشما سونراسیندا تثبیت ائدیلن هدف‌لر توپچو آتیشی آلتینا آلیندی.
هاوا دستک‌لی عملیات باشلادیلدی.
یارا‌لی‌لار دوغوبیازیت دولت خسته‌خاناسیندا معالیجه آلتینا آلیندی.
| 412 | Arab | South-Azerbaijani | azb |
TRT | ماردین نصیبین ائلچه‌سی اطرافیندا بؤلوجو ترور هؤرگوتو پ‌کاکالی ۲ تروریست سلاحلاری ایله بیرلیکده ائتکیسیز حالا گتیریلدی.
گوونلیک قایناقلاریندان آلینان معلوماتا گؤره، ائلچه‌یه باغلی عمریان بؤلگهسینده پ‌کاکالی تروریستلرین معین ائدیلمه‌سی اوزرینه گوونلیک گوجلری عملیات باشلاتدی.
هاوا دستک‌لی عملیات‌دا، ۲ تروریست سلاحلاری ایله بیرلیکده ائتکیسیز حالا گتیریلدی.
بؤلگه‌ده ترور هؤرگوتونه قارشی عملیات داوام ائدیر.
| 407 | Arab | South-Azerbaijani | azb |
TRT | باش ناظیرین معاوینی بکر بوزداغ عراق کورد بولگه‌سل ایداره‌نین رهبری مسعود بارزانی‌نین سپتامبرین 25 -ده دیرناقاراسی رفرندوم کئچیرمه قراری قبول ائده‌رک، اودلا اوینادیغینی سؤیله‌دی.
بکر بوزداغ آنکارادا آنادولو نشریات‌لار بیرلیگی‌نین تشکیل ائتدیگی "اولوسلار آراسی توریزم و دئموکراسی قورولتایی مئدیا فعالیتی"نه قاتیلدی.
تدبیر زامانی چیخیش ائدن بوزداغ بارزانی‌نین رفرندوم قرارینا توخونا‌راق دئدی کی، رفروندوم قراری تهلوکه‌لی بیر آددیم‌دیر. دوزگون ایش گؤرولمور. بارزانی اودلا اویناییر. بو اود اول بارزانینی یاندیرار، سونرا دا اؤزگه‌لرینی. دوزگون اولان شئی بو قراردان داشینماق‌دیر، منطیق‌لی اولماق و رفرندوم قرارینی لغو ائتمکدیر.
| 622 | Arab | South-Azerbaijani | azb |
TRT | تورکیه سوپر لیگینده 30-جو تورون اویون‌لاری کئچیریلیر.
بو گون داها 4 گؤروش باش توتوب.
“ایستانبول سپور” - “آنتالیاسپور” و “کایسری سپور” - “کاسیم پاشا” اویون‌لاریندا غالیب معینلشمه‌ییب.
سفرده “باشاکشهر”له قارشی‌لاشان “فنرباخچا” عزمکار غلبه‌یه سئوینیب. “کونیاسپور” ایسه ائوده “آدانا دمیرسپور”ا مغلوب اولوب.
تورکیه سوپر لیگی
30-جو تور
18 آوریل
آلانیاسپور – قالاتاسارای 4:1
فاتح کاراگومروک – عمرانیه سپور 2:4
19 آوریل
ایستانبول سپور – آنتالیاسپور 3:3
کایسری سپور – کاسیم پاشا 0:0
باشاکشهر – فنرباخچا 2:1
کونیاسپور – آدانا دمیرسپور 2:1
20 آوریل
17:00 آنکاراگوجو – گیرسونسپور
20:30 سیواسسپور – ترابزونسپور
| 599 | Arab | South-Azerbaijani | azb |
TRT | روسیا خاریجی ایشلر ناظیرلیگی سؤزچوسو ماریا زاخارووا، بیرلشمیش میللت‌لر امنیت شوراسی طرفیندن تصدیق اولونان گئنیش بیرگه فعالیت پلانی‌نین (KOEP) ایران، آمریکا، روسیا، چین و آوروپا بیرلیگی اؤلکه‌لری آراسیندا الده ائدیلن ساده اولمایان و حیاتا کئچیریلمه‌سی واجیب اولان بیر موقاویله اولدوغونو بیلدیریب.
زاخارووا، ایران خبر آگئنت‌لیگی ایرنایا آچیقلاماسیندا، اؤلکه‌سی‌نین دفعه‌لرله بین الخالق قانون‌لارین تاپدانماسی‌نین قاریشیقلیغا سبب اولاجاغینی دیله گتیردیگینی خاطیرلاداراق،
آمریکا " رسمی‌لری‌نین تک طرف‌لی اولاراق موقاویله‌دن چکیله‌جک‌لر سؤیلمه‌سی، ایلک نؤوبه‌ده، بین الخالق نورما‌لارا قارشی تهدید و بین الخالق امنیت آرتدیرماز." دئدی.
ایرانین بؤلگهدکی میلیتان‌لارا قارشی موباریزه‌دکی رولونا توخونان زاخارووا،
سوریه بحرانی، خاریج‌دن دستک‌لنن ترورچولار طرفیندن چیخاریلیب. ایرانین سوریه‌ده تروریزمله موباریزه‌ده تأثیرلی و اهمیتلی رولونو گؤروروک. ایران، سوریه مسئله‌سی‌نین سیاسی حلّی اوچون چالیشیر" دئدی.
آوروپانین، یاخین شرق بؤلگه‌سین‌دکی وضعیت‌دن دولایی قاچقین‌لارلا باغلی بعضی پروبلم‌لر یاشادیغینی بیل‌دیرن زاخارووا،
بو قاچقین‌لار آراسیندا قانون‌سوز تشکیلات‌لارا منسوب آدام‌لار و رادیکال‌لار دا وار. بو پروبلم‌لرین آرادان قالدیریلماسی اوچون ترورا قارشی موباریزه‌ده بوتون آکتورلار فعال رول اویناما‌لی و ایران بون‌لارین آراسیندا" دئدی.
آمریکانین ایران موقعیتی‌نین بؤلگه‌یه باریش و ثابت‌لیک گتیرمدیگینی ایفاده ائدن زاخارووا،
| 1,321 | Arab | South-Azerbaijani | azb |
TRT | آذربایجان‌لیلار مین ایل‌لر بویو اؤزلرینین تاریخی تورپاغی اولان آذربایجان اراضی‌سین‌ده یاشایاراق، بشر اویقارلیغینا بؤیوک قاتقیلار وئریبلر. ساواشلار، اینقیلابلار، حربی چاتیشمالار، دونیادا گئدن اجتماعی-سیاسی پروسه‌لر نتیجهسینده آذربایجان پارچالانیب، آذربایجان‌لیلارین بیر قیسمی یورد-یووالارین‌دان دیدرگین سالینیب، سۆرگونلره معروض قالیب، ایش تاپماق، تحصیل آلماق مقصدی ایله دوغما وطنی ترک ائد‌رک باشقا اؤلکه‌لرده مسکونلاشیبلار. حاضردا دونیانین هر یئرینده آذربایجان‌لیلار یاشاییرلار.
اوزون بیر دؤور وطن‌ده یاشایان آذربایجان‌لیلار باشقا اؤلکه‌لرده مسکونلاشمیش هموطن‌لری ایله گؤروشمک، علاقه‌لر یاراتماق ایمکانین‌دان محروم اولوبلار. سووئت دؤولتینین قاداغالاری قارداشین قارداشلا گؤروشمه‌یینه ایمکان وئرمیردی. سووئت رژیمینین ضعیفله‌مه‌یه باشلادیغی ۱۹۸۰.جی ایللرین سونلارین‌دا آذربایجان خالقی اؤز هموطن‌لری ایله علاقه‌لر یاراتماق اوچون سعی‌لرینی آرتیردی.
۱۹۹۱.جی ایل، دسامبرین ۱۶سیندا ناخچیوان اؤزارک جمهوریتینین عالی مجلیسی ایران و تورکییه ایله سرحدده تیکان‌لی مفتیللرین سؤکولدویو گونو – یعنی، ۳۱ دسامبری، دونیا آذربایجان‌لیلارینین همری‌لیک گونو اعلان ائتدی. بوندان سونرا بایرامین بوتون اؤلکه‌ده رسمی قئید ائدیلمه‌سی باره‌ده آذربایجان جمهوریتینین عالی سووئتین‌ده قرار قبول اولوندو.
میللی گونلر و بایراملار خالقین یاشادیغی سیناقلاردان و چتینلیکلردن اوزو آغ چیخمالارینین شرفینه قوتلانیر. یعنی، بیر نؤوع وارلیق-یوخلوق دؤیوشو ایله باشلایان و بو دؤیوش‌دن باشی اوجا، اوزو آغ چیخان خالقلار او آنلارین سئوینجینی گله‌جک نسیللرله بؤلوشمک اوچون او گونو بایرام کیمی قبول ائدیبلر. بو گونون قوتلانماسین‌دا، قارانلیق‌دان آیدینلیغا چیخیشین وئردیگی معنوی قورور و بو قوروردان دوغان اؤزونه اینامین بخش ائتدیگی موتلولوق اساس‌دیر.
| 1,603 | Arab | South-Azerbaijani | azb |
TRT | چینین قوزئیین‌دکی بیر کؤمور معد‌نینده میدانا گلن چؤکوکده 9 نفر حیاتینی ایتیردی.
شانشی ایالتی‌نین شووجوو شهرینده میدانا گلن چؤکوکده 10 ایشچی ایسه محصور قالدی.
قورتارما چالیشمالاریندا بیر ایشچی ساغ چیخاریلا‌راق، معالیجه آلتینا آلیندی.
چینده ژانویه آییندا هیلونگجیانگ، هینا و هوبی ایالت‌لرین‌دکی کؤمور معدن‌لرینده میدانا گلن قضا‌لاردا ان آز 40 نفر حیاتینی ایتیردی.
| 363 | Arab | South-Azerbaijani | azb |
TRT | خاریجی ایشلر ناظیری مولود چاووش اوغلو فرانسادا "ساری جیلیقالیلار"ین اعتراض آکسیا‌لاریندا پولیسین ایستیفاده ائتدیگی آشیری سویه‌دکی گوجون عبرت آمیز اولدوغونو بیلدیردی.
فرانسادا "ساری جیلیقالیلار"ین اعتراض آکسیا‌لاریندا پولیسین ایستیفاده ائتدیگی آشیری سویه‌دکی گوج عبرت آمیزدیر.
بونو خاریجی ایشلر ناظیری مولود چاووش اوغلو آنتالیا ژورنالیست‌لر جمعیتی‌نین تشکیل ائتدیگی "2017-جی ایلین مطبوعات موکافات‌لاری و حسن اؤزکای فتوگراف یاریشماسی" موکافات مراسیمینده ائتدیگی چیخیشی زامانی دئییب.
فرانسادا باش وئرن حادثه‌لره توخونان ناظیر بیلدیریب کی، شنبه گونو فرانسا سویه‌سینده کئچیریلن اعتراض آکسیا‌لاریندا 1200 نفر توتولدو. تورکیه هئچ واخت واندالیزمه دستک وئرمه‌دی، آنجاق تورکیه-ده واندالیزم اولدوغو زامان او اؤلکه‌لرین چوخ گوجلو شکیلده، مطبوعاتی ایله، غیری -حکومت تشکیلات‌لاری ایله، سیاسی خادیم‌لریله دستک
اولدوق‌لارینی گؤردوک. نوماییشچی‌لرین ده بعضی آشیری حرکت‌لرینی گؤروروک. واندالیزمه قارشییک اما، فرانسیز پولیسی‌نین ایستیفاده ائتدیگی آشیری گوج حقیقت‌دن عبرت آمیزدیر. آشیری گوجون قارشیندا آوروپا بیرلیگی‌نین و آوروپا اؤلکه‌لری‌نین ده موضعی ده عبرت آمیزدیر. مطبوعاتین موضعی ده بو معنادا فلاکت‌دیر. بیز بونا ایکیلی ایستاندارت دئییریک. بیر بونا ایکی اوزلولوق دئییریک. باتی بونا هم دایانیشما دئییر. آوروپا بیرلیگی‌نین عضوو دئییر.
مولود چاووش اوغلو آوروپا‌داکی حادثه‌لرین عاجیل دایاندیریلماسی آرزو آئتدیگینی ده دیله گتیریب.
بو اؤلکه‌لرین ثابت‌لیگی‌نین تورکیه اوچون ده اهمیتلی اولدوغونو وورغولایان ناظیر "اؤلکه‌میزین یئرلشدیگی آوروپا قاره سی بوتون دونیا ایله موقاییسه ائتدیگیمیز زامان یئنه ده ثابیتلیگین حاکم اولدوغو، ان تهلوکه‌سیز و ایقتیصادی اولاراق ان اینکیشاف ائتمیش قاره سی دیر. بئله قالماسینی و داها دا اینکیشاف ائتمه‌سینی ایستییریک، بو بیزیم ده منفعتیمیزه‌دیر" دئیه بیلدیریب.
| 1,676 | Arab | South-Azerbaijani | azb |
TRT | تورکیه ایله ایسراییل آراسیندا 2010.جو ایلدن بو یانا ایلک سیاسی مشاوره‌لر آنکارادا ائدیلدی.
دیپلوماتیک قایناقلاردان الده ائدیلن معلوماتا گؤره، تورکیه-ایسراییل خاریجی ایشلر باخانلیق‌لری مستشارلاری سویه‌سین‌دکی سیاسی مصلحت‌لشمه‌لرین 15.جی تورو دونن آنکارادا ائدیلدی.
1987.جی ایلدن اعتباراً گرچکلشدیریلمکده اولان سیاسی مصلحت‌لشمه‌لره 6 ایللیک آرادان سونرا تکرار باشلانمیش اولماسی، ایکی اؤلکه ایلیشکی‌لری‌نین نورماللاشدیریلماسی باره‌سینده ژوئن 2016دا واریلان آنلاشمانین طبیعی نتیجه‌سینی تشکیل ائدیر.
دوننکی مشاویره‌لرده تورکیه ایله ایسراییل آراسیندا گوندمده اولان قونولار گؤزدن گئچیریلرکن، اؤزللیکله انرژی، اقتصادیات، مدنیت و توریزم ساحه‌لرینده امکداش‌لیق ایمکان‌لاری مذاکیره ائدیلدی.
سیاسی مشاویره‌لرده آیریجا باشدا اورتادوغو و دوغو آغ دنیز اولماق اوزره گئنیش بؤلگهدکی گلیشمه‌لره باغلی فیکیر آلیش وئریشی اولدو. تورکیه-ایسراییل ایلیشکی‌لری‌نین بؤلگه‌نین ثابت‌لیگی و گوونلیگی باخیمین‌دان داشیدیغی اؤنم اوزرینده فیکیر بیرلگی اورتایا قویولدو.
سیاسی مصلحت‌لشمه‌لره باشلاماسییلا نورماللاشما سوره‌جینده، چوخ اؤلچولو ایلیشکیلرین گلیشدیریلمه‌سی یولوندا آددیملار آتیلماسی و قارشیلیقلی سفرلرین آرتماسی هدف‌لنیر.
بو چرچیوه‌ده مدنیت و توریزم باخانی نابی آوجی، گله‌جک هفته ایسراییله گئده‌جک.
| 1,181 | Arab | South-Azerbaijani | azb |
TRT | ونزوئلادا اؤزونو دولت باشقانی اعلان ائدن میللی مجلیس‌ین باشقانی خوان گوایدو، آمریکادان گلن اینسانی یاردیملاری ونزوئلا‌یا سوخمایا چالیشاجاقلاری 23 فوریه‌ده گؤستری‌یه چاغیردی.
پرزیدنت نیکولاس مادورو، مشروعتینی تانیمایان باشدا آمریکا، بیر چوخ غرب و
لاتین آمریکاسی اؤلکه‌سی طرفیندن دستک‌لنن گوایدو، کولومبیا و برزیل‌دکی اینسانی یاردیم‌لارین اؤلکه‌یه داخیل ائدیلمه‌سی‌نین اجتماعی پایلاشما حسابیندان آچیقلاما‌لار ائتدی.
ایندییه قدر بو ماتریال‌لارین پایلانماسی اوچون 600 مین کؤنول‌لو قئیدیاتا آلیندیغینی بیلدیرین گوایدو، بو سایینی 1 میلیونا چاتدیرماغی هدفلدیک‌لرینی وورغولادی.
23 فوریه‌ده اؤلکه‌یه سوخمایا چالیشاجاقلارییاردیملارین گیریشینه ایجازه وئرمه‌سی اوچون ونزوئلا اوردوسو بولیوارا‌لی میللی سیلاحلی گوجلرینه (FANB) چاغیریشینی تکرارلایا‌ن گوایدو، عسگرلرین خالقا یاناشما‌لارینی ایسته‌دی.
دیگر طرف‌دن، آمریکا اولوسلار آراسی قالخینما آژانسی (USAID) ونزوئلا موخالیفتینی دستک اوچون گؤندردیغی اینسانی یاردیمین بیر قیسمی کولومبیا‌نین کوکوتا شهرینه چاتدی.
تاریخینده ان جیدی سیاسی بحرانا معروض قالان ونزوئلادا اینسانی بحران و یاردیم ادعا‌لاری، آمریکا و غرب طرفیندن دستک‌لنن موخالفی و حکومت آراسینداکی موباریزه‌نین ان واجیب نقطه‌لرین‌دن بیری‌دیر.
ونزوئلادا 23 ژانویه‌ده موقتی دولت باشقانی میللی مجلیس‌ین باشقانی خوان گوایدو،
اؤلکه‌ده هومانیتار بحران وار و موضوعونو 3 بؤلگه‌دن اولوسلار آراسی یاردیم ایله حلّ ائدجگینی تکلیف ائتمیشدی.
گوایدو، چرشنبه آخشامی گونو اولان میتینگ‌ده ده کولومبیا و برزیلده توپلانان یاردیملاری 23 فوریه‌ده اؤلکه‌یه گتیره‌جک‌لرینی آچیقلامیشدی.
هولند خاریجی ایشلر ناظیری استف بلوک، هفته ایچینده ونزوئلانین شمالین‌داکی کارایب دنیزینده اؤلکه‌سینه باغلی اولان کوراچاو آداسی‌نین آمریکا یاردیمی اوچون توپلانما بؤلگه‌سی اولاجاغینی قئید ائتمیشدی.
| 1,656 | Arab | South-Azerbaijani | azb |
TRT | اورتا یاش قادین‌لارین حافظه‌سی‌نین، یاشیدی اولان کیشی‌لردن داها گوجلو اولدوغو ایفاده ائدیلدی.
تاپقی‌لاری "مناپوس" درگیسی‌نین اینترنت صحیفه‌سینده نتیجه‌لری یاییملانان آراشدیرما چرچیوهسینده، یاش‌لاری 45 ایله 55 اولان قادین و کیشی‌لردن اولوشان قروپون یادداش‌لاری‌نین نه قدر گوجلو اولدوغو تست ائدیلدی و چیخان نتیجه‌لر مقایسه ائدیلدی.
ائیلمسل بلله‌ک، یؤنه‌تسل فونکسیون، آنلامسال ایشله‌مه سوره‌جی و سؤزل ذکانین دگرلندیرمه‌یه آلیندیغی آراشدیرمادا، 212 ایشتیراکچی آراسیندا قادین‌لارین بوتون بو ساحه‌لرده داها باشاری‌لی اولدوغو گؤزلندی.
ژاپن علم آدام‌لاری‌نین چالیشماسیندا آیریجا منوپوز سونراسی قادین‌لاردا راستلانان بلله‌ک پروبلئم‌لرینه ده ایشیق توتولدو.
بو دؤنمه گیرن قادین‌لارین یاشادیغی اؤیرنمه چتینلیگینین، اوسترادیول سویه‌لرین‌دکی دوشوشله علاقه‌سی اولدوغو کشف ائدیلدی.
| 769 | Arab | South-Azerbaijani | azb |
TRT | تورک امکداش‌لیق و کووردیناسیون آژانسی (تیکا) باشفان‌لیغی،برزیل‌ین ساو پاولو شهریندکی کانسرلی اوشاق‌لاری معالیجه انستیتوسونا طیبی وسایل یاردیمی ائدیب.
تیکانین ائتدیگی طیبی وسایل‌لار، انستیتودا کئچیریلن مراسیمله تسلیم ائدیلدی.
تورکیه‌نین ساو پاولو باش کونسول‌لوغونون اورگانیزاسیونویلا ائدیلن یاردیم، تیکانین برزیل‌دا تاماملادیغی ایلک پروژه اولدو.
اینستیتو، معالیجه ائدیله و یا گله‌جک مرحله‌دکی سرطان و هماتولوژی خسته‌لیک‌لری اولان اوشاق‌لارا معالیجه ایمکانی یارا‌دیر.
| 469 | Arab | South-Azerbaijani | azb |
TRT | اسپانیا فوتبال تیمی بارسلونانین مشهور فوتبالچیسی لیونئل مسینین تورک دیزی‌سی حیرانی اولدوغو اورتایا چیخدی.
آرژانتینلی افسانه اولدوز مسینین تورک سریالینا اولان سئوگیسی سوسیال پایلاشیم سایتی اینستاگرامدان ائتدیگی پایلاشیم ایله آیدین اولدو.
مسینین پایلاشدیغی اوشاقلارینین شکیلینده یئر آلان تلویزیوندا "قارا پارا عشق" آدلی دیزینین آچیق اولدوغو گؤرولدو.
لیونئل مسینین قیسا مدت اؤنجه اینستاگرام‌دا ائتدیی پایلاشیم، سوسیال مئدیادا بؤیوک ماراق گؤردو.
| 445 | Arab | South-Azerbaijani | azb |
TRT | بمت امریکانین مرکزی قرارگاهی ژنوده یئرلشن اینسان حاقلاری شوراسینا قاییتماسینی ممنونیتله قارشیلادیغینی بیلدیریب.
باش کاتیبین رسمی نماینده‌سی استفان دوجاریک قئید ائدیب کی، بمت باش کاتیبی آنتونیو گوترش امریکانین بمت اینسان حاقلاری شوراسینا قاییتماسینی آلقیشلاییر و اؤلکه‌نین تشکیلاتین ایشینه اهمیتلی تحفه لر وئرجگینی دوشونور.
"باش کاتیب امریکانین بمت اینسان حاقلاری شوراسینا قاییتماقلا باغلی قرارینی آلقیشلاییر. تشکیلات امریکانین شورانین تاخیرسالینماز ایشینده واجیب سسی‌نین ائشیدیلمه‌سینی سبیرسیزلیکله گؤزلییر"، - دئیه استفان دوجاریک مطبوعات کنفرانسیندا بیلدیریب.
قئید ائدک کی، جو بایدن رهبرلیگی امریکانین بمت اینسان حاقلاری شوراسینا "موشاهیدچی" اولاراق قاتیلما قرارینا گلدیگینی بیان ائتمیشدی.
سابیق پرزیدنت دونالد ترامپ ایسراییله قارشی غرضلی اولدوغو اوچون 2018-جی ایلده بمت اینسان حاقلاری شوراسیندان چیخمیشدی.
| 815 | Arab | South-Azerbaijani | azb |
TRT | ایران-دا باشدا پایتاخت تهران اولماقلا اؤلکه‌نین بؤیوک حیسه‌سینده تأثیرینی گؤسترن گوجلو یاغیش‌دان سونرا باش وئرن داشقین فلاکتینده حیاتینی ایتیرن‌لرین سایی داها 14 جسدین تاپیلماسی ایله 90-ا یوکسلیب.
ایران-ین قیزیل آی جمعیتی‌نین صدری پیر حسین کولیوند ایرانین رسمی آژانسی ایرنا-یا وئردیگی آچیقلامادا سون داشقین‌لاردا حیاتینی ایتیرن‌لرین سایی‌نین 90-ا یوکسلدیگینی، 8 نفرین ایسه ایتکین دوشدوگونو بیلدیریب.
ایرانین رسمی منبع‌لرینه گؤره، اؤلکه‌نین 24 ایالتی داشقین و یاغیش‌دان ضرر چکیب. داشقین نتیجهسینده ان بؤیوک اینسان ایتکیسی ایسه تهران ویلایتینده باش وئریب.
کرمان، یزد، مازانداران، مرکزی، سیستان-بلوچستان و لریستان ایالت‌لری تهران‌دان سونرا زیان دین یئرلر اولوب.
داشقین‌دان ضرر چکمیش بؤلگه‌لرده آختاریش-قورتارما فعالیتلری ایله یاناشی، یاردیم ایشلری ده داوام ائدیر.
| 764 | Arab | South-Azerbaijani | azb |
TRT | جمهور باشقانی رجب طیب اردوغان اؤزبکیستان پرزیدنتی شوکت میرضیایئو ایله تلفونلا دانیشیب.
جمهور باشقانلیغی ایله‌تیشیم باشقانلیغیندان وئریلن آچیقلامایا گؤره، تلفون صحبتی زامانی تورکیه-اؤزبکیستان موناسیبت‌لری‌نین یاخشیلاشدیریلماسی ایستیقامتینده‌کی آددیملار و بولگه سل مسئله‌لر موذاکیره ائدیلیب.
لیدرلرین قوربان بایرامینی قارشیلیقلی اولاراق تبریک ائتدیک‌لری گؤروشده جمهور باشقانی اردوغان اؤزبکیستان پرزیدنتی شوکت میرضیایئوی آد گونو موناسیبتیله تبریک ائده‌رک اونا ساغلام و اوزون عؤمور آرزولاییب.
| 493 | Arab | South-Azerbaijani | azb |
TRT | هوللاندیادا مسجیدلره اولان هوجوم‌لارین آرتاراق داوام ائتمه‌سی سببیندن مسلمان‌لار آراسیندا یارانان ناراحات‌لیق‌لاردان سونرا "هوللاندیا دیانت وقفی (HDV) آراشدیرما اینستیتوتونون تشببوسو و کوردیناسیاسیونوندا "هدفده مسجیدلردیر" آدلی کیتاب حاضرلاندی.
مسلمان و غیری-مسلمان عالمی‌نین متخصص عالیم، تدقیقاتچی و حقوقچولاریندان عبارت 12 نفرلیک بیر قروپ طرفیندن حاضرلانان کیتابلا اؤلکه‌دکی ایسلاموفوبیانی گوندمه گتیریب خالقین و خصوصیله، سیاستچی‌لرین دقت‌لری‌نین بو مسئله اوزرینده مرکزلشدیرمه‌لری پلانلاشدیریلیر.
"هدفده مسجیدلردیر" کتابی لاییحه‌سینه رهبرلیک ائدن و عینی زاماندا، 2012-جی ایلده چیخان "ایسلاموفوبیا و آییریمجیلیق" آدلی کیتابین دا مؤلفی اولان لیدن انیورسیته سیندن اولان تدقیقاتچی دوکتور وان در والک لاییحه باره‌ده آچیقلاما وئره‌رک، برابرلیگین و دین آزادلیغی‌نین اؤلکه خالقی اوچون ان اهمیتلی تمل حقوق‌لاردان بیری اولدوغونو ایفاده ائتدی.
دوکتور وان در والک : "هوللاندیادا مسلمان‌لارین دین آزادلیغی بؤیوک بیر تضییق آلتیندا‌دیر. بونو سون ایللرده مسجیدلره قارشی ائدیلن آگرسیو حرکت‌لرده گؤره بیلیریک. ایلده تخمینن 25 هوجوم حیاتا کئچیریلیر. بو سبب‌دن مسلمان ایجماسیندا ناراحات‌لیق‌لار یارانیب" دئدی.
کتابدا مسجیدلره قارشی حیاتا کئچیریلن ایسلامافوبیک هوجوم‌لارین موختلیف آسپکت‌لری ایله بیرگه تحلیل ائدیلدیگینی وورغولایان والک بو چرچیوه‌ده هوجوم‌لارلا علاقه‌دار اولان نئچه شخصین محکمه‌یه چیخماسی مسئله‌سی‌نین آراشدیریلماسی‌نین ان اهمیتلی موضوع لاردان بیری اولدوغونو قئید ائتدی.
وان در والک بو مودتده حقوق آرشیو‌لرینده آپاردیق‌لاری آراشدیرما نتیجهسینده جینایت‌لرین تعقیبی‌نین و جزالاندیرمانین مقبول سویه‌ده اولمادیغینی معین ائتدیک‌لرینه دقت چکدی.
آوروپا پارلامئنتی سئچکی‌لرینه چوخ آز قالدیغی بیر زاماندا آوروپا‌داکی اولترا ساغ تمایولونون آرتماسی‌نین قایغی وئریجی اولدوغونا دقت چکن وان در والک: "دموکراسینی جمعیتین حیاتیندا ان یوکسک سویه‌ده توتما‌لی و اهمیتلی تمل حقوق‌لاری قورومالیییق. ایسلاموفوبیا و آییریمجیلیق ایله علاقه‌دار آپاردیغیمیز فرق‌لی آراشدیرمالاری و راپورلاری آوروپا بیرلیگینده دا گوندمه گتیرمه‌یه چالیشیریق " ایفاده‌سینی ایشلتدی.
| 1,943 | Arab | South-Azerbaijani | azb |
TRT | جمهورباشقانی رجب طیب اردوغان،
"بیزیم بو اؤلکه اوچون گؤره‌جگیمیز چوخ ایش وار، بو میللته گتیره‌جک داها چوخ خیدمتیمیز وار" دئدی.
جمهورباشقانی رجب طیب اردوغان، باشقانی اولدوغو عدالت و قالخینما پارتیسینین ۲۱.جی قورولوش ایلدؤنومو شنلیکلری چرچیوهسینده دانیشدی.
اردوغان،
"بیزیم بو اؤلکه‌ده هله گؤره‌جگیمیز چوخ ایش وار، بیزیم بو میللته گتیره‌جک داها چوخ خیدمتیمیز وار، بیزیم اوشاقلاریمیزین گله‌جگینین قورولماسیندا آتاجاق داها چوخ آددیمیمیز وار. اورتا آسیادان بالکانلارا، آفریقادان دونیانین دؤرد بیر یانینا قدر گؤزونو و اوره‌گینی تورکیه‌یه یؤنلدمیش ۱۰۰ میلیونلارا داها چوخ اومودوموز وار. بیزیم ماضیدن آتییه قوردوغومور کؤرپوموزو اوزاداجاق اوچون داها چوخ یئریمیز وار" دئدی.
| 665 | Arab | South-Azerbaijani | azb |
TRT | آذربایجان جمهوریتینده کوروناویروس (کووید-19) انفکسیونونا 2 مین 245 یئنی یولوخما فاکتی قئیده آلینیب، 1541 نفر معالیجه اولونا‌راق ساغالیب.
ناظیرلر کابینه‌سی یانیندا اوپراتیو قرارگاهدان وئریلن معلوماتا گؤره، "کووید-19" اوچون گؤتورولن آنالیز نمونه‌لری مثبت چیخمیش 29 نفر وفات ائدیب.
آذربایجاندا ایندییه‌دک عمومی‌لیکده 313 مین 006 نفر کوروناویروس انفکسیونونا یولوخوب. اونلاردان 279 مین 179 نفر معالیجه اولونا‌راق ساغالیب، 4 مین 371 نفر وفات ائدیب، آکتیو خسته سایی 29 مین 456 نفردیر.
اؤلکه‌ده سون گون عرضینده 11 مین 492، حاضیرکی دؤوردک ایسه 3 میلیون 189 مین 536 تست آپاریلیب.
| 570 | Arab | South-Azerbaijani | azb |
TRT | تلفون گؤروشونده مجاریستانین باش ناظیری اوربان پرزیدنت اردوغانی 16 آوریل رفرندومونون نتیجه‌لری موناسیبتیله تبریک ائتدی.
جمهور باشقانی رجب طیب اردوغانلا مجاریستانین باش ناظیری ویکتور اوربان آراسیندا تلفون دانیشیغی اولدو.
تلفون گؤروشونده مجاریستانین باش ناظیری اوربان پرزیدنت اردوغانی 16 آوریل رفرندومونون نتیجه‌لری موناسیبتیله تبریک ائتدی.
لیدئرلر 14-15 مای تاریخ‌لرینده چین-ین پایتاختی پکن-ده کئچیریله‌جک "بیر نسیل بیر یول" ذیروه سینده گؤروشمه‌یه قرار وئردیلر.
قئید ائدک کی، مجاریستان باش ناظیری ویکتور اوربان آوروپا پارلامئنتینده ائتدیگی چیخیشین‌دان سونرا کئچیردیگی مطبوعات کونفرانسیندا "تورکیه‌ده ثابت‌لیک اولماسا، هامیمیزین باشی آغرییار" ایفاده‌سینی ایشلتمیشدی.
| 666 | Arab | South-Azerbaijani | azb |
TRT | اینگیلیس کشفیات سرویس‌لری‌نین، وطنداش‌لارینی، 17 ایل عرضینده غیری-قانونی شکیلده ایزله‌ییب بیلگی‌لرین ییغدیغی بللی اولوندو.
اینگیلتره‌ده سوروشدورما مسئول‌لاری محکمه‌سی، اینگیلیس کشفیات سرویس‌لری MI5، MI6 و حکومت علاقه مرکزی‌نین، 1998-2015 ایللری آراسیندا اؤلکه وطنداش‌لاری‌نین، تلفون و اینترنت ایرتطباط‌لارینی قانون خاریجینه چیخا‌راق ایزله‌دیگینی و فردی بیلگی‌لرینی توپلادیغینا قرار وئردی.
ایزلمه‌یه آوروپا اینسان حاقلاری کونوانسیونونا ضد شکیلده ائدیلدیغینی ایفاده ائدن محکمه، کئچن ایل ایجرایاه گیرن یئنی قانون‌لارلا ایزلمه‌یه قانونی چرچیوه‌یه قوووشدوغونو قید ائتدی.
کشفیات تشکیلات‌لاری‌نین وطنداش‌لارین ایرتیباط ایچه‌ریکلرینی دئییل، "کیمین هارادا، نه زامان، نئجه و کیمینله ایرتیباطا کئچدیگینه" باغلی بیلگی ییغدیغی و بعضی شخصی بیلگی‌لری ییغدیغی ایفاده ائدیلدی.
آمریکا میلی امنیت آژانسی ایشچی‌لرین‌دن ادوارد اسنودن، 2013-جی ایلده، اؤلکه‌سی و اینگیلتره‌نین بیرگه پروژه چرچیوهسینده، دونیا ایچینده الکترون ایرتیباطی ایزله‌دیک‌لرینی ایفشاء ائتمیشدی.
بئله‌جه، اینگیلتره‌ده کشفیات سرویس‌لری‌نین غیری-قانونی ایزلمه فعالیتلری لوپا آلتینا آلینمیشدی.
| 1,042 | Arab | South-Azerbaijani | azb |
TRT | سوریه‌نین قوزئیینده، ۵ تروریست تورک سلاحلی گوجلری طرفیندن ضررسیزلشدیریلدی.
میللی ساوونما باخانلیغیندان وئریله‌ن آچیقلامادا، سوریه‌نین قوزئیینده‌کی باریش بولاغی بؤلگه‌سینه سالدیرماغا حاضیرلاشدیقلاری معین ائدیله‌ن بؤلوجو ترور هؤرگوتو پ‌کاکا/ی‌پ‌گ عضوو ۵ تروریستین آتیش دستک آراجلاری ایله ضررسیزلشدیریلدیگی قید ائدیلدی.
اؤته یاندان، ایچ ایشلری باخانلیغیندان وئریله‌ن آچیقلامایا گؤره، ژاندارما باش قوموتانلیغی و امنیت مودورلوگو طرفیندن حیاتا گئچیریله‌ن اقناع چالیشمالاری نتیجهسینده، بؤلوجو ترور هؤرگوتو پ‌کاکادا قاچان ۳ ترور هؤرگوتو منسوبو داها گوونلیک گوجلرینه تسلیم اولدو.
تسلیم اولان تشکیلات عضولرینین ۲۰۱۴ و ۲۰۱۵.جی ایللرده هؤرگوته قوشولاراق سوریه و عراق‌دا فعالیت گؤستردیکلری معین ائدیلدی.
بو ایل اقناع یولو ایله تسلیم اولان تروریست ساییسی ۵۸ اولدو.
| 752 | Arab | South-Azerbaijani | azb |
TRT | ۲۰۲۲ دونیا کاپیندا، عربیستانین آرژانتینی مغلوب ائتمه‌سیندن سونرا بیر سورپرایز داها اولدو.
ای قروپونون آچیلیش اویونوندا ۱-۰ گئرییه دوشه‌ن ژاپن آلمانیانی ۲-۱ حسابی ایله مغلوب ائتدی.
آلمانیا ۳۳.جو دقیقه‌ده ایلک‌آی گۆندوغانین پئنالتی‌دان ووردوغو گول ایله اؤنه گئچدی و ایلک یارینی ۱-۰ اؤنده تاماملادی.
۷۵.جی دقیقه‌ده ریتسو دوانین گولو ایله حساب برابره گتیرن ژاپن، ۸۳.جو دقیقه‌ده تاکوما آسانو ایله غلبه قازاندی.
بو نتیجه‌دن سونرا ژاپن قروپا ۳ پوئنله باشلادی.
دونیا کاپی تاریخینده ژاپن ایلک دفعه ایلک گولو یئدیگی بیر قارشیلاشمادا اویوندان غالیب آیریلدی.
بوندان باشقا، قاتیلدیغی سون ایکی دونیا کاپیندا دا مغلوبیتله باشلایان آلمانیا داها اؤنجه‌کی ۱۸ تورنمنتدن یالنیز بیرین‌ده آچیلیش اویونوندا مغلوب اولموشدو.
| 701 | Arab | South-Azerbaijani | azb |
TRT | جمهور باشقانی یاردیمجیسی فواد اوکتای رومانیا باش ناظیرینین معاوینی و نقلیات و آلت یاپی ناظیری سورین میهای گریندیانو ایله گؤروشوب.
طرفلر تورکیه-رومینیا اقتصادی کمیسیونونون 27-جی توپلانتی‌سیندان اول تکبتک استانبول-دا گؤروش کئچیریب.
معلوماتا گؤره، گؤروش مطبوعات اوچون قاپالی کئچیریلیب.
| 285 | Arab | South-Azerbaijani | azb |
TRT | ژاپن ساوونما باخانلیغی، ایلک رابطه پئیکینی آتدی.
کیودو آژانسی‌نین خبرینه گؤره، کیرامکی-2 (پاریلتی-2) ساوونما رابطه اویدوسونو داشییان اچ-2ای راکتی کاگوشیما ایالتین‌دکی تانگاشیما اوزای مرکزیندن آتیلدی.
بؤلگه‌سل گوونلیگی باخیمین‌دان ژاپنون ساوونما قابیلیتینی آرتیرا‌جاق کیرامکی-2، "اؤز ساوونما گوجلری"نین ایستیفاده ائتدیگی اوچ نظامی اولامایان پئیکین یئرینی آلا‌جاق و اوچ سری پئیک‌دن بیری اولاراق ایستیفاده ائدیله‌جک.
ساوونما باخانلیغی یئتکیلی‌لرینه گؤره، یئنی پئیکله "اؤز ساوونما گوجلری"نین هاوا، قورو و دنیز قوه‌لری آراسیندا یوکسک سرعتده و توتومدا خبرلشمه تامین ائدیله‌جک.
باخانلیق، کیرامکی-2دن هیند اقیانوسونون یانیندا سوما‌لیده قولدورلوق فعالیت‌لرینه قارشی حیاتا گئچیریلن میسیون‌لاری و گونئی سودان‌داکی بیرلشمیش میلتلر تشکیلاتینین باریش گوجو عسگرلرینین عملیات‌لاریندا فایدالانماغی پلانلاشدیریر.
میتسوبیشی آغیر صنایعی طرفیندن اورتیلن پئیکین ایلک تیپی کیرامکی-1، گونئی آمریکا‌داکی فرانسا گویان‌ینداکی بیر آتما مرکزیندن ترانسفر ائدیلرکن زیان گؤرموش و باخیما آلینمیشدی.
باخانلیق، گله‌جک 15 ایل عرضینده ایکس باند تکنولوژیسیندن یارارلاناجاغینی، ایلک ایکی پئیکین خرجی‌نین 1،1 میلیارد دلار اولدوغونو آچیقلادی.
| 1,112 | Arab | South-Azerbaijani | azb |
TRT | سوئد و فنلاند هیئتلری ناتویا عضولوک باش‌وورولاری ایله باغلی مصلحتلشمه‌لر اوچون تورکیه‌یه گلیر.
خاریجی ایشلر باخانلیغیندان وئریله‌ن بیلگییه گؤره، سوئد باشباخانلیق اوفیسی دؤولت کاتیبی اوسکار ستنستروم و فنلاند خاریجی ایشلر باخانلیغی موشاویری ژوکا سالووارانین باشقانلیغینداکی سوئد و فنلاند هیئتلری باشکند آنکارایا گله‌جک.
جمهورباشقانلیغی سؤزچولوگوندن وئریله‌ن بیلگییه گؤره، گؤروشمه تورکیه ساعاتی ایله ۱۳.۰۰دا جمهورباشقانلیغی ساراییندا باشلایاجاق.
جمهورباشقانلیغی سؤزچوسو ائلچی ابراهیم قالین و خاریجی ایشلر باخانی یاردیمچیسی سدات اؤنال باشقانلیغینداکی هیئت ایله ستنستروم و سالووارانین باشقانلیق ائتدیگی هیئتلر، سوئد و فنلاندین ناتویا عضولوک مراجعتلری ایله باغلی مشاوره ائدیله‌جک.
| 675 | Arab | South-Azerbaijani | azb |
TRT | آمریکا خاریجی ایشلر ناظیرلیگین‌دن "دوغو غوطه" آچیقلاماسی
آمریکا خاریجی ایشلر ناظیرلیگی سؤزچوسو هیتر نوئرت، سوریه‌ده بشار اسد رژیمینین بلوکاسی آلتیندا شرق غوطه‌نین دوما منطقه‌سینه زهرلی گاز ترکیب‌لی شیمیایی سیلاح سالدیریسی ائدیلمه‌سینه دایر یازیلی آچیقلاما وئریب.
نوئرت، "7 آوریلده یئنی‌دن شیمیایی سیلاح ایستیفاده ائدیلدیگی ایستیقامتین‌دکی خبرلری یاخین‌دان ایزلییریک. اگر بو دهشت‌لی معلومات‌لار تصدیق‌لنرسه عاجیلی شکیلده اولوسلار آراسی توپلومون جوابینی طلب ائدیر" دئدی.
آمریکانین سوریه‌ده شیمیایی سیلاح ایستیفاده ائدن‌لری مسئولیت‌لی توتماق اوچون ایشینه داوام ائتدیگینی قید ائدن نوئرت، سوریه‌ده اسد رژیمینین داها اوّل ده اؤز خالقینا قارشی شیمیایی سیلاح ایستیفاده ائتدیگینه دقتی چکدی.
روسیایا "دستگینی دایان‌دیر" چاغیریشی
نوئرت، آچیقلاماسینا بئله داوام ائتدی:
اسد رژیمی و هاوادارلاری بنزری سالدیری‌لاری‌نین تکرارلانماماسی آدینا بیر آن اوّل مسئول توتولما‌لی‌دیر. روسیا، رژیمه وئردیگی سون‌سوز دستکله بو دهشت‌لی سالدیریلاردان، سیویل‌لرین هدفه آلینماسیندان و سوریه‌نین ان چاره‌سیز خالقینا قارشی شیمیایی سیلاح ایستیفاده ائدیلمه‌سین‌دن پای صاحبی‌دیر. روسیا، موتتفیقی سوریه‌نی قورویا‌راق بیرلشمیش میللت‌لر تامیناتچی‌سی اولاراق وئردیگی تأمینات‌لاری یئرینه یئتیرممیش‌دیر. روسیا، بمت امنیت شوراسی و شیمیایی سیلاح‌لار موقاویله‌سینه خیانت ائتمیش‌دیر".
سؤزچو نوئرت، آمریکانین، روسیانین اسد رژیمینه وئردیگی تام دستگی بیر آن اوّل سونا چاتدیریلماسی چاغیریشی ائتدیگینی بیلدیردی.
شرق غوطه‌دکی سیویل ساوونما (آغ بؤرکلر) دسته‌لری‌نین سوسیال مئدیا حساب‌لاریندا پایلاشدیغی معلوماتا گؤره، اسد رژیمینین، شرقی غوطه‌ده موخالیف‌لرین کونترولون‌داکی سون نقطه اولان دوما منطقه‌سینده سیویل منطقه‌لره ائتدیگی شیمیایی سیلاح سالدیریسیندا 40 سیویل وطنداش اؤلدو، یوزلرله وطنداش گازدان تأثیرلندی.
روسیا، سوریه خالقی‌نین آمان‌سیز شکیلده شیمیایی سیلاح‌لارلا هدفه آلینماسیندا سوروملودور
آمریکا خاریجی ایشلر ناظیرلیگین‌دن اوست سویه بیر مسئول، سوریه‌ده بشار اسد رژیمینین بلوکاسی آلتیندا شرق غوطه‌نین دوما منطقه‌سینه زهرلی گاز ترکیب‌لی شیمیایی سیلاح سالدیریسی ائدیلمه‌سینه دایر سوال‌لاری جوابلاندیریب.
مسئولو، "سوریه‌ده دومادا بیر خسته‌خانا یاخینلیغیندا مومکون بیر شیمیایی سالدیری اولدوغونا یؤنه‌لیک چوخ ناراحات ائدیجی خبرلر گؤردوک. خبرلر و بؤلگه‌ده اولان ساغلیق وظیفه‌لی‌لرین بیلدیردیگینه گؤره، سیغینا‌جاق‌لاردا گیزلنن اوشاق‌لار دا داخیل اولماقلا ان آزی 50 نفر اؤلوب و یوزلرله آدام یارالانیب" دئدی.
سالدیریا دایر خبرلری آلماغا داوام ائتدیکلرینی قید ائدن مسئول، بون‌لاری قید ائتدی:
"سوریه‌ده رژیمین داها اوّل ده اؤز خالقینا قارشی شیمیایی سیلاح‌لار ایستیفاده ائتدیگی آچیق شکیلده اورتادا و بو سالدیری‌لار 21 آوقوست 2013-جی ایلده شرق غوطه‌ده باشلادی، میندن چوخ سوریهلی بو سالدیریدا اؤلدو.
داها اوّلده قید ائتدیگیمیز کیمی، روسیا، سوریه خالقی‌نین آمان‌سیز بیر شکیلده شیمیایی سیلاح‌لارلا هدفه آلینماسیندان سوروملو. روسیانین اسد رژیمینی قوروماسی و شیمیایی سیلاح ایستیفاده‌سینی دایان‌دیرا سوریهدکی پروبلمی حلّ ائتمک ایسته‌ییب ایستمدیگی نقطه‌سینده اینسانلاردا سوال ایشاره‌لری یارا‌دیر".
| 2,846 | Arab | South-Azerbaijani | azb |
TRT | دونیادا هر ایل ۶۵ مین اوشاق پاسیو ایچیجیلیگین (سیگار توستوسونا معروض قالما) یول آچدیغی تنفس یوللاری عفونتی سببی ایله ۵ یاشینا چاتمامیش حیاتینی ایتیریر.
توتون محصوللاری تکجه اوندان ایستیفاده ائدن شخصین دئییل، اطرافینداکیلارین دا ساغلیغینا ضرر وئریر.
دونیا ساغلیق هؤرگوتو بیلگیلرینه گؤره، دونیادا هر ایل ۸ میلیوندان چوخ انسان توتون محصوللاریندان استفاده ائدیگی اوچون حیاتیی ایتیریر.
بو اؤلوملرین ۱،۲ میلیونو توتون محصوللارینین توستوسونه معروض قالما نتیجهسینده باش وئریر.
دونیاداکی اوشاقلارین تخمیناً یاریسی توتون محصوللاری توستوسونه معروض قالیر و هر ایل ۶۵ مین اوشاق غیر فعال استنشاقین یول آچدیغی تنفس یولو عفونتی سببی ایله ۵ یاشینا چاتمامیش اؤلور.
غیر فعال توستو چکمه‌نین نسبب اولدوغو ساغلیق پروبلئملرینین و اؤلوملرین قارشیسینین آلینماسیندا، اجتماعی قاپالی یئرلردن باشقا ائولرده و اتومبیللرده ده توتون محصوللاریندان ایستیفاده ائدیلمه‌مه‌سی اؤنملیدیر.
| 853 | Arab | South-Azerbaijani | azb |
TRT | چینین هونگ کونگ اؤزل ایداری بؤلگهسینده مین‌لرله اینسان، دموکراتیک اصلاحات و گؤستریچی‌لره قارشی گوج ایستیفاده ائدیلمه‌سی‌نین سوروشدورماسی طلبی ایله کوچه‌لره تؤکولدو.
ویکتوریا لیمانینین کاولون بؤلگه‌سینه دوغرو گئدیشه کئچن مین‌لرله گؤستریچی آراسیندا قارا پالتارلار گئین و ماسکا تاخان گنج‌لرین یانیندا اوشاقلارییلا قاتیلان‌لار دقتی چکدی.
بیر چوخ گؤستریجی، دموکراتیا طلب‌لرینی ایشاره ائتمک اوچون بیر ال هاوادا "بئش طلب، داها آز دئییل" و " پولیس گوجونو داغیت" شعارلاری آتدی.
هونگ کونگ‌دا گؤستریلر اوچون وظیفه‌لن‌دیریلن چئویک قوت، بعضی بؤلگه‌لرده بیبر گازی و گؤزیاشاردیجی گاز ایستیفاده ائدرکن، گؤستریچی‌لرین پولیسه پیاده رو داش‌لاری آتدیغی گؤرولدو.
بؤلگه‌ده سحر ساعات‌لاریندا ده ساری شارلار داشییان و پولیسین گؤزیاشاردیجی گاز ایستیفاده ائتمسینی اعتراض ائدن 200 نفرلیک قروپ، حکومت بینا‌لارینا یاخین ادینبورگ‌ه میدانینا گئتمیشدی.
قارا پالتارلار گئین، ماسکا تاخان و آمریکا بایراق‌لاری داشییان بیر دیگر قروپ دا آمریکا کونسول‌لوغونون قارشی‌سیندا توپلانمیشدی.
بعضی گؤستریچی‌لرین باشقان (دونالد) ترامپ، لطفاً هونگ کونگو اؤزگورلشدیر، هونگ کونگو یئنه بؤیوک ائت یازیلی پلاکات‌لار داشیماسی دقتی چکمیشدی.
| 1,095 | Arab | South-Azerbaijani | azb |
TRT | ایران‌دا آیلاردیر داوام ائدن گؤستریلر زامانی بیر گۆونلیک گؤره‌ولیسینی یارالاماق و دؤولت بیناسینی یاندیرماق‌دان محکوم ائدیلن بیر نفرین داها اعدام جزاسی اونایلاندی.
ایران یارغی ارکینه باغلی میزان خبر آژانسی، ۱۹ یاشنداکی محمد بورغنی حاقیندا وئریله‌ن اعدام حؤکمونون یوکسک محکمه طرفیندن تصدیقلندیگینی آچیقلادی.
خبرده باشکند تهران‌دا گئچیریله‌ن گؤستریلر زامانی حبس ائدیله‌ن بوروغنی "اؤلدورمک مقصدی ایله بیر امنیت منسوبونا سالدیراراق یارالانماسینا سبب اولماق"، " عمومی آساییشی پوزماق"، "قورخو و گوونسیزلیق یایماق" و "دؤولت بیناسینی یان‌دیرماق" ادعالاریندان سوچلو گؤروله‌رک "مجاربه" سوچلاماسی ۲۹ اکتبردا اینقیلاب محکمه‌سینده اعدام جزاسینا محکوم ائدیلدیگی بیلدیریلدی.
داها سونرا بروغنینین جزاسی یوکسک محکمه طرفیندن اونایلاندیغی و یئنی بیر قرار قبول ائدیلمه‌دیگی بیلدیریلدی.
اولوسلارآراسی عفو هؤرگوتو بروغنی حاقیندا وئریلن اعدان جزاسینین یوکسک محکمه طرفیندن اونایلانماسینی قینادی.
دیگر طرف‌دن، ایران‌داکی گؤستریلر زامانی بیر گۆونلیک گؤرهولیسینین اؤلدورولدویو حادثه ایله باغلی ۳ نفر حاقیندا وئریلن اعدام حؤکمو تمیز مرحله‌سینده لغو ائدیلدی.
یوکسک محکمه‌نین خالقلا ایلیشکیلر مودورو امیر هاشمی، توییتر حسابیندان پایلاشدیغی مئساژداف کرج شهرینده گؤستریلر زامانی بیر گۆونلیک گؤرهولیسینین اؤلدورولمه‌سی ایله باغلی یارغیلانان ۱۶ متهمین یارغیتایا ائتدیگی تمیز مراجعتینین نتیجه‌سینی آچیقلادی.
هاشمی، دکتر حمید قره‌حسن‌لو ایله حسین محمدی و رضا آریان حاقیندا اینقیلاب محکمه‌سینده چیخاریلان اعدام حؤکملرینین "سوروشدورماداکی اکسیکلیکلر" ندنی ایله یوکسک محکمه طرفیندن لغو ائدیلدیگینی بیلدیردی.
باشکند تهران‌دا ۱۳ دسامبردا "اخلاق پلیسی" اولاراق بیلینن ارشاد مامورلاری طرفیندن "باش اؤرتوسو قانونلارینا عمل ائتمه‌دیگی" سببی ایله گؤزآلتینا آلیندیقدان سونرا وضغیتی پیسله‌شه‌رک خسته‌خانایا آپاریلان ۲۲ یاشلی بیر قادینین ۱۶ سپتامبردا اؤلمه‌سی، حکومت علیهینه اعتراضلارا یول آچمیشدی.
اؤلکه‌ده رژیم قارشیدی گؤستریلرده یوزلرجه اینسان حیاتینی ایتیردی، ۱۰ میندن چوخ اینسان گؤز آلتینا آلیندی.
اؤلکه‌ده ۱۱۰ گوندور داوام گؤستریلر ایله باغلی ایندیه دک ان آز ۱۱ نفر اعدام جزاسینا محکوم ائدیلدی، اونلاردان ۲سی اعدام ائدیلدی.
| 1,993 | Arab | South-Azerbaijani | azb |
TRT | تورکیه‌یه بو ایلین ایلک ۵ آییندا ۱۲،۷ میلیون قوناق گلدی.
کۆلتور و توریزم باخانلیغیندان وئریله‌ن بیلگیلره گؤره، ژانویه-می دؤورونده تۆرکیه‌یه گلن توریستلرین ۱۱ میلیون ۳۰۱ مین ۶۰۲ نفرینی خارجیلر، ۱ میلیون ۴۰۸ مین ۸۲۹ نفرینی ایسه یورددیشیندا یاشایان وطنداشلار اولوشدوردو.
ایلین ایلک ۵ آییندا اؤلکه‌یه گلن خاریجی قوناقلارین ساییسی اؤنجه‌کی ایلین عینی دؤورو ایله مقایسه‌ده یۆزده ۲۰۷،۱۰ آرتدی.
تۆرکیه‌یه ژانویه-می ۲۰۲۲ده ان چوخ توریست گؤندره‌ن اؤلکه‌لر سیرالاماسیندا گئچن ایلین عینی درنمینه گؤره، آلمانیا یۆزده ۳۶۷،۲۴ آرتیشلا بیرینجی، بولقاریستان یۆزده ۳۳۴،۸۸ آرتیشلا ایکینجی، روسیا ایسه یۆزده ۴۹،۴۰ آرتیش ایله اوچونجو سیرادا یئر آلدی. روسیانی ایران و اینگیلتره ایزله‌دی.
بو ایل آلمانیادان گلنلرین ساییسی ۱ میلیون ۳۰۸ مین ۷۲۱، بولقاریستان‌دان گلنلرین ساییسی ۹۴۵ مین ۹۷۶، روسیادان گلنلرین ساییسی ایسه ۸۵۳ مین ۵۹۰ اولدو.
بو ایلین می آییندا تۆرکیه‌یه گلن خاریجی توریستلرین ساییسی اؤنجه‌کی ایلین عینی آیینا گؤره یوزده ۳۰۸،۴۸ آرتاراق ۳ میلیون ۸۲۴ مین ۵۵۵ نفر اولدو.
۲۰۲۲.جی ایلین می آییندا تۆرکیه‌یه ان چوخ توریست گؤندره‌ن اؤلکه‌لر لیستینده آلمانیا ۴۹۴ مین ۹۲۹ ایله بیرینجی سیرادا یئر آلدی. اینگیلتره ۳۹۵ مین ۵۶ وریست ایله ایکینجی، روسیا ایسه ۳۶۲ مین ۶۷۶ توریست ایله اوچونجو اولدو. بو اؤلکه‌لری بولقاریستان و ایران ایزله‌دی.
| 1,213 | Arab | South-Azerbaijani | azb |
TRT | لوبنان-دا الکتریک انرژیسی تولید ائدن الکتریک سانترال لاری مرکزی بانکین یانا‌جاق آلیشی اوچون بودجه آییرماماسی سببیندن فعالیتینی دایاندیریب.
لوبنان-ین الکتریک ایداره‌سی اؤلکه‌ده‌کی " دیر عمار و الزهرانی" الکتریک سانترال لارینین وضعیتی ایله باغلی یازیلی آچیقلاما یاییب.
آچیقلامادا قئید اولونوب کی، لوبنان مرکزی بانکی گونده‌لیک 550 مگاوات الکتریک انرژیسی تولید ائدن دیرعمار و الزهرانی اوچون لازیم اولان 10 میلیون دو‌لاری شیرکت‌لرین حساب‌لارینا کؤچورمه‌ییب.
بیلدیریلیب کی، بو ترانسفر حیاتا کئچیریلمه‌دیگی اوچون هر ایکی الکتریک سانترالیندا تولید دایانیب و وطنداش‌لارا الکتریک انرژیسی وئریله بیلمه‌ییب.
قئید ائدک کی، لوبنان مرکزی بانکی 2019-جو ایلده باش وئرن اقتصادی بحران و خاریجی پول قایناق لارینین اریمه‌سی سببیندن یاناجاغا حکومت دستکینی گئری گؤتوردوک‌دن سونرا الکتریک سانترال لاریندا تولید دایانیب.
اؤلکه‌نین گونده‌لیک الکتریک احتیاجی نورمال شرایطده 3200 مگاوات جیواریندا اولدوغو حالدا، یوخاریدا قئید اولونان بحران‌لار سببیندن بو تولید بیر مدت 500 مگاواتا دوشوب.
هر ایکی الکتریک سانترالیندا سون اولاراق گونده جمعی 4 ساعات الکتریک انرژیسی تولید اولونور، قالان 20 ساعات الکتریک انرژیسینی ایسه اها‌لی چوخ باها قیمته اؤزل ژنراتورلاردان تامین ائدیر.
| 1,143 | Arab | South-Azerbaijani | azb |
TRT | اونلو فیزیکچی آلبرت اینشتین‌ین، آلمان فیلوسوف اریک گوتکینده یازدیغی، تانری فیکری، دین و یهودی کیملیگینه دایر فیکیرلری‌نین یئر آلدیغی مکتوب، آچیق آرتیرمادا 2.9 میلیون دولارا ساتیلدی.
بی.بی.سی‌ده یئر آلان خبره گؤره، ال یازماسی مکتوب، نیویورک‌دا کریستیز آرتیرمادا کئچیریلن، 1.5 میلیون دو‌لارلا باشلایان آچیق آرتیرمادا 2.9 میلیون دولارا آلیجی تاپدی.
نوبل موکافات‌لی فیزیکی‌نین 1954ده، 74 یاشیندا قلمه آلدیغی مکتوب، علم اینسانینین خریستیانلیق، تانری فیکری و یهودی کیملیگینه دایر فیکیرلرینی ایچه'ریر.
اینشتین، آلمان فیلوسوف گوتکینده بیر اثری حاقین‌داکی فیکیرلرینی چات‌دیرماق اوچون یازدیغی مکتوبدا، تانری فیکری‌نین اؤزو اوچون معنا داشیمادیغینی، دین‌لرین ایسه افسانه‌لردن عبارت اولدوغونو ایره‌لی سورور.
"تانری مکتوبو" کیمی ده تانینان مکتوبدا،
"تانری سؤزو منیم اوچون یالنیز بیر ایفاده، اینسان ضعیف‌لیک‌لری‌نین محصولو بیر فیکیر. اینجیل، سایقیدگر اما یئنه ده ایلکل بعضی افسانه‌لرین جمعین‌دن باشقا بیر شئی دئییل." فیکری یئر آلیر.
اینشتین،
"نه قدر حساس و عقل‌لی اولورسا اولسون، هئچ بیر یوروم منی بو گؤروشوم‌دن ال چکمه‌یه راضی ائتمز." ایفاده‌سینی ایشله‌دیر.
مکتوبدا عایید اولدوغو یهودی کیملیگینه دایر ده قیمتلندیرمه‌لرده اولان اینشتین،
"پارچاسی اولماق‌دان غورور دویدوغوم و منتالیته'سینه درین‌دن باغلی حیس ائتدیگیم یهودی خالقی، منیم گؤزومده باشقا خالق‌لارا نیسبتن فرق‌لی بیر اعتبارا مالیک دئییل." دئیه یازیر.
| 1,297 | Arab | South-Azerbaijani | azb |
TRT | چینین دوغوسوندا‌کی جیجیانگ ایالتینده ۸۰ میلیون ایللیک دایناسور یومورتاسی فسیللری تاپیلدی.
چین کمونیست پارتیسینین رسمی یایین اورگانلاریندان گلوبال تایمز قازئته‌سینین خبرینه گؤره، جیجیانگین ییوو شهرینه باغلی گوانیینتانگ کندین‌ده آپاریلان قازینتی ایشلرین‌ده ۱۵ دایناسور یومورتاسی فسیلی تاپیلدی.
یومورتا فسیللرینین بعضیلری توپلو حالدا تاپیلارکن، بعضیلری ده آیری آیری یئرلرده کشف ائدیلدی. فسیللر، اینجه‌لنمک اوچون ییوو شهر موزه‌سینه گؤندریلدی.
جیجیانگ موزه‌سی میللی تاریخی یئر بیلیملری دپارتامانین‌دان آراشدیرماچی دو تینمینگ، فسیللرین۸۰ میلیون ایل اؤنجه‌یه عاید اولدوغونو بیلدیردی.
دو، "نادیر" اولاراق دگرلندیردییگ کشفین، یئرلی جغرافی آراشدیرمالاری تشویق ائتمه‌سینین یانی سیرا گله‌جک‌ده بیلیم و ائییتیم ایشلرینه سرعت وئرجگینی دیله گتیردی.
گوانیینتانگ کندی یاخینلیغیندا اؤتن ایللرده ده دایناسورلارا عاید ایزلر کشف ائدیلمیشدی.
چینده گئچن آی دا اؤلکه‌نین قوزئین‌ده‌کی هیبئی ایالتینده ۱۳۰ میلیون ایل اؤنجه‌یه عاید دایناسور فسیلی قالیقلاری تاپیلمیشدی.
| 947 | Arab | South-Azerbaijani | azb |
TRT | دوغو تورکوستاندا ریشتر اؤلچه‌گینه گؤره 6،2 بؤیوکلوگونده زلزله میدانا گلدی.
چین زلزله شبکه‌لری مرکزی، چانگجی ویلایتی‌نین کوتوبی قصبه‌سینده یئرلی ساعاتلا 13.15ده میدانا گلن 6،2 بؤیوکلوگون‌دکی زلز‌له‌نین، 6 کیلومتر درین‌لیکده اولدوغونو بیلدیردی. سارسینتیدا اؤلو و یارا‌لی اولوب اولمادیغینا باغلی هله بیلگی وئریلمه‌دی.
کوتوبی قصبه‌سی، اورومچی‌نین 68 کیلومتر باتیسیندادیر.
| 369 | Arab | South-Azerbaijani | azb |
TRT | نوامبرین 5-ی آخشام ساعات‌لارینا اولان وضعیته گؤره، امریکا-دا پرزیدنت وظیفه‌سی اوغروندا موباریزه‌ده کیمین غالیب گلمه‌سی هله معلوم دئییل. چونکی ایستر ایندیکی پرزیدنت دونالد ترامپین، ایسترسه ده سابیق باشقان یاردیمجیسی جو بایدنین توپلادیغی سئچکیچی سس‌لری‌نین سایی غلبه اوچون ضروری اولان 270 سس باریئرینی آدلاماغا کیفایت ائتمیر.
تصدیقلنمیش سون معلومات‌لارا اساساً سئچکیچی‌لرین سس‌لری‌نین عمومی حسابیندا بایدن لیدرلیک ائدیر: او، 253، ترامپ ایسه 215 سئچکیچی سسی قازانیب. امریکانین سککیز ایالتینده – آریزونا، نوادا، ویسکانسین، میشیگان، پنسیلوانیا، جورجیا، قوزیی کارولینا و آلاسکادا هله غالیب معین ائدیلمه‌ییب.
پنسیلوانیادا 5% ( هله‌لیک ترامپ 49،6%، بایدن 49،3%
جورجیا 1% (هله‌لیک ترامپ 49،4%، بایدن 49،4%
قوزیی کارولینا 6% (هله‌لیک ترامپ 50،1%، بایدن 48،7%
نوادا 16% (هله‌لیک ترامپ 48،5%، بایدن 49،4%
عمومی لیکده نوادا 6، پنسیلوانیا 20، جورجیا 16، قوزیی کارولینا 15 الکتورال سس وئریر.
بایدن عموم خالق سسوئرمه‌سینده توپلانان سس‌لرین سایینا گؤره جزعی اوستون‌لویه مالیک‌دیر. او، تقریباً 4 میلیون سس فرقی ایله ترامپی گئریده قویور.
| 1,020 | Arab | South-Azerbaijani | azb |
TRT | آمریکا بیرلشمیش دؤولتلری خاریجی ایشلر باخانی آنتونی بلینکن، تورکیه‌نین یئنی اف-۱۶ ساواش اوچاقلارینی و مؤوجود اف-۱۶ دونانماسی اوچون مودرنیزاسیون کیتلرینی آلماسینین ناتو اوچون اؤنملی اولدوغونو ایفاده ائتدی.
آمریکا بیرلشمیش دؤولتلری نماینده‌لر مجلیسی خاریجی ایلیشکیلر کمیته‌سین‌ده دانیشان بلینکنه، اف-۱۶ اوچاقلارینین تورکیه‌یه ساتیشی و جو بایدن یؤنه‌تیمینین تورکیه‌نین بو اف-۱۶لاری "آمریکا بیرلشمیش دؤولتلریین متفیقلری و اورتاقلارینا قارشی ایستیفاده ائدیلمه‌دیگیندن آرخایین اولماق اوچون آتدیغی آددیملار" سوروشولدو.
بلینکن، "تورکیه‌نین، یئنیلنمیش اف-۱۶لاری و مؤوجود اف-۱۶لار اوچون مودرنیزاسیون پاکتینی آلماسی لازیم اولدوغونا اینانیریق. بونون ناتو اوچون، اتفاق اوچون اؤنملی اولدوغونو دوشونوروک" جاوابینی وئردی.
اؤته یاندان، ناتو متفیقلری آراسینداکی گرگینلیکلرین آزالدیلماسی و گرگینلیگه سبب اولاجاق ائیلم و یا سؤیلملردن قاچینیلماسی اوچون چالیشدیقلارینی ایفاده ائدن آمریکالی باخان، بو ایفاده‌لری ایشلتدی:
"تورکیه، یونانیستان و یا باشقا بیر ناتو موتفیقیله باغلی چابالاریمیزین مرکز نقطه‌سی، تام اولاراق بیر بیرلریله اویوملو اولمالاری اوچون احتیاجلاری اولان تحهیزات و تکنولوژییه صاحب اولمالارینی تامین ائتمکدیر. عینی زاماندا، طبیعی کی آرالارینداکی هر هانسی بیر آنلاشمازلیق وارسا، تامین ائتدیگیمیز هر هانسی بیر تجهیزات و یا تکنولوژینین بو آنلاشمازلیقلاردا ایستیفاده ائدیلمه‌مه‌سینی ساغلاماقدیر".
| 1,289 | Arab | South-Azerbaijani | azb |
TRT | هولندده، "گورنیکا 37" اولوسلار آراسی عدالت اوتاق‌لاری وکیل‌لری، لیبی‌ده تؤره‌دیلن ساواش جینایت‌لری ایله باغلی حاظیرلادیق‌لاری فایلی اولوسلار آراسی جزا محکمه‌سینه تقدیم ائدیب.
"گورنیکا 37" وکیلی توبی کادمان، موضوع ایله باغلی کئچیریلن مطبوعات کونفرانسیندا، هولندین لاهه شهریندکی اولوسلار آراسی جزا محکمه‌سی ساوجیلاریندان فادی بنسودا-یا تقدیم اولونان ایشده، ژنرال خلیفه حفترین و اونا باغلی سیلاحلی دسته‌لرین تؤرتدیگی ساواش جینایت‌لری ایله باغلی دلیل‌لرین اولدوغونو آچیقلاییب.
کادمان،
سونولان" دوسیادا حفتر و اونا باغلی سیلاحلی قروپ‌لار ایله باغلی آپاریلان تدقیقات‌لارین یاناشی، شاهیدلرین آچیقلاما‌لاری وار". دئدی.
دوسیانین قارشی حاضیرلیق اولدوغونو بیل‌دیرن کادمان،
دوسیانین" بیتمیش حالینی داها سونرا تقدیم ائدجگیک. دوسیانین اولوسلار آراسی جزا محکمه‌سی طرفیندن تحلیل اولونماسینی و دستکلنمه‌سینی گؤزلییریک". دئیه دانیشدی.
باش ساوجی بئنسودا، کئچن هفته بیرلشمیش میللت‌لر امنیت شوراسیندا وئردیگی موصاحیبه‌ده، لیبی‌ده ساواش جینایت‌لری ایله باغلی آپاردیق‌لاری آراشدیرمانین 2018-جی ایلده اؤنجه‌لیگی اولاجاغینی آچیقلامیشدی.
هولندده اولوسلار آراسی جزا محکمه‌سی، اوچ آی اؤنجه لیبی میللی اوردوسو قوموتانی محمود مصطفی بوسف ال ورفالی حاقیندا حبس قراری وئرمیشدی.
| 1,150 | Arab | South-Azerbaijani | azb |
TRT | ایرانین غربی آذربایجان ویلایتی‌نین سلماس شهرینده 1984-جو ایلین 26 فوریه تاریخینده آنا‌دان اولموشدو. همدان اونیورسیته‌سی‌نین کیتابخاناچی‌لیق فاکولته‌سینی بیتیرمیشدی.
یاساق بیر یاشام.
قوتسال بیر تورپاق.
فرق ائتمز نره‌لی اولورسان اول.
دونیا ساد‌ه‌جه کیشی‌لرین بئیین‌لرینده قورولور.
او زامان قادین اولماق بؤیوک بیر ساواش تانرییلا!
اما المیرا کریمی تانرییلا دئییل، اونو 30 یاش‌لاریندا یاخالایان سرطانلا موباریزه آپارما‌لی اولدو.
بیزدن سونرا دونیا نئجه اولاجاق؟
هئچ بیلمیرم گونش هر سحر دوغا‌جاق یئنی‌دن؟
یاشاملا دولودور هر یئر،
بیر تک بیزیک قاران‌لیق‌لار ایچینده.
درین بیر یوخویا گؤمولوب
اونودولماغا تاپشیریلاجاغیق حیاتین ایچینده.
| 626 | Arab | South-Azerbaijani | azb |
TRT | چین-ده 2018-جی ایلین تورکیه توریزم ایلی اولاراق قئید ائدیلمه‌سی موناسیبتیله تورکیه-نین چین سفیرلیگی‌نین ائو صاحب‌لیگینده تورکیه یئمک‌لری هفته‌سی کئچیریلیب.
تورکیه-نین پکن سفیری عبدالقادیر امین اؤنن پایتاخت پکن-ده بیر هتل ده تشکیل ائدیلن تورکیه یئمک‌لری هفته‌سی تدبیرینده ائتدیگی چیخیشیندا دئییب:
"تورکیه مطبخی دونیانین ان یاخشیلاریندان بیری‌دیر. بو مطبخ آنادولو، اژه دنیزی، آوروپا، قافقاز، اورتا آسیا، اورتا دوغو و بالکان یئمک‌لری‌نین هارمونیسی‌دیر. عصیرلردن گلن تجروبه تورکیه مطبخینی زنگین و بنزرسیز ائدیب. کباب‌دان زیتون یاغ‌لی یئمک‌لره، پاخلاوا‌دان تورک قهوه‌سینه قدر گئنیش خؤرک چئشیدیمیز وار.
چین ده درین تاریخ و گئنیش مکانا باغلی زنگین مطبخه مالیک‌دیر."
2018 -جی ایلین چین-ده تورکیه توریزم ایلی کیمی قئید اولونماسی چرچیوهسینده مدنیت و توریزم ساحه‌سینده بیر چوخ تدبیر تشکیل ائدیلیب. توریزم ایلی‌نین باغلانیشی‌نین 29 نوامبر پکن-ده کنسرت پروقرامی ایله اولاجاق.
پکن-ده تورک وطنداش‌لاری ایله چین‌لی‌لرین ایشتیراک ائتدیگی تدبیرده اونلارا دؤنر، کباب، ایچلی کوفته، مانتی و پاخلاوا کیمی تورکیه مطبخین‌دن یئمک و شیرنی تقدیم ائدیلیب.
تورکیه یئمک‌لری هفته‌سی 4 نوامبرا قدر قوناقلارین اوزونه آچیق اولاجاق.
| 1,105 | Arab | South-Azerbaijani | azb |
TRT | قوزئی کره لیدئری کیم جونگ-اونون باشکند پیونگ یانگین تخلیه ائدیلمه‌سی و ساواش دورومونا گیریلمه‌سی امری وئردیگی ادعا ائدیلیر.
روس پراودا قزئتی‌نین قوزئی کره مئدیاسینا دایاندیردیغی خبرده، قوزئی کره اوردوسونون ساواش دورومونا گئچدیگی و اؤلکه‌ده آژیر چالدیغی بیلدیریلیر.
گونئی کره‌لی قایناق‌لار، سرحدین او بیری طرفینده خالقین سیغینا‌جاق‌لارا یؤنلندیریلدیگینی ایفاده ائدیر.
گرگین‌لیگی داها دا آرتیران حمله ایسه گئجه ساعات‌لاریندا گلدی.
آمریکانین نوکلئر سلاح سیناغینی قیرمیزی چیزگی اعلان ائدن آچیقلاما‌لاری سونراسیندا، قوزئی کره رهبرلیگی اؤلکه‌دکی خاریجی مطبوعات منسوبلارینا جمعه آخشامی گونو بؤیوک و اؤنملی بیر حادثه اوچون حاضر اولمالارینی ایسته‌دی.
عمومیتله خاریجی دونیایا قاپی‌لارینی باغلایان پیونگ‌یانگ، بؤیوک حربی سلاح سیناق‌لاری اؤنجه‌سینده مطبوعات منسوبلارینا چالیشما ایجازه‌سی وئریر.
اؤلکه، عینی زاماندا 15 آوریلده گرچکلشه‌جک قوروجو لیدئری کیم ایل-سونگون 105.جی دوغوم ایلدؤنومو گؤستری‌لرینه ده حاضرلانیر.
بو گؤستریلر عمومیتله عسگرلرین رسمی گئچیشلرین‌دن و یئنی گلیشدیریلن سلاح‌لارین سیناق‌لارینا صحنه اولور.
آمریکانین بیر دونانما قروپونو کره یاریم آداسینا گؤندرمه‌سیندن سونرا، ژاپنون دا کیمی ساواش گمی‌لرینی بو دونانما قروپونا قاتیلماق اوزره حاضیرلادیغی بیلدیریلدی.
گونئی کره‌دن ائدیلن آچیقلامادا ایسه، آمریکانین "اؤنله‌ییجی" سالدیریسینین دستکلنمه‌یه‌جگی دویورولموشدو.
چین ساوونما باخانلیغی ایسه، اؤلکه‌نین قوزئی کره سرحدینه 150 مین عسگر گؤندریلدیگی ادعا‌لارینی یالانلادی.
| 1,377 | Arab | South-Azerbaijani | azb |
TRT | ایسلام اؤلکه‌لری‌نین لیدرلری ایسلام امکداش‌لیق تشکیلاتینین دؤنم صدری تورکیه‌نین دعوتیله کئچیریلن فوق‌العاده توپلانتیسیندا ایشتیراک ائتمک اوچون ایستانبولا گلدیلر.
فیلیسطین دؤولت باشچی‌سی محمود عباس، قوزیی قیبریس تورک جمهوریتینین پرزیدنتی مصطفی آکینجی، آذربایجان پرزیدنتی ایلهام علی یف، ایران پرزیدنتی حسن روحانی و قطر امیری شیخ تمیم بن حمد الثانی خصوصی اوچاق لارلا ایستانبولا گلدیلر.
لیدرلر آمریکانین پرزیدنتی دونالد ترامپ-ین قودسو ایسرائیل-ین پایتاختی اعلان ائتمه قرارینا رئاکسیا گؤسترمک اوچون توپلانتی کئچیره‌جک‌لر.
| 522 | Arab | South-Azerbaijani | azb |
TRT | کنیانین شیمالین‌داکی ماندرا شهرینده تشکیل ائدیلن بومبا‌لی هوجومدا 12 نفر اؤلدو.
بیشاره قوناق ائوی هدف آلینان هوجومدا اؤلن‌لردن 10-و مکتب‌لرده کونفرانس وئرمک اوچون قیسا بیر مدت اول شهره گلن‌لردن عبارت‌دیر.
هوجومو هله بوینونا گؤتورن اولمادی، آنجاق الشباب ترور تشکیلاتین‌دان شوپهه‌لنیلر.
سوما‌لی سرحدینده اولان ماندرایا باغلی بوللا یاشایش منطقه سینده اوکتوبرین 6-دا تشکیل ائدیلن هوجومدا 6 نفر حیاتینی ایتیرمیشدی.
کنیا، زامان زامان شیمال-شرق قونشوسو سوما‌لی-ده فعالیت گؤسترن ترور تشکیلاتی الشباب هوجوم‌لارینا معروض قالیر.
قئید ائدک کی 2 آپرئل 2015-جی ایلده اؤلکه‌نین شیمال-شرقین‌دکی گاریسسا اونیورسیته‌سینه الشباب طرفیندن تشکیل ائدیلن هوجومدا چوخو اورنجی اولماقلا 148 نفر اولموشودو.
تشکیلات، آفریکا باریش گوجو چرچیوهسینده سوما‌لی-یه گؤندردیگی عسگرلرینی چکممه‌سی دوروموندا کنیادا دا ترور هوجوم‌لاری تشکیل ائده جگی ایله باغلی بو اولکه نی تهدید ائتمیشدی.
| 851 | Arab | South-Azerbaijani | azb |
TRT | آوروپا بیرلیگی کمیسیونوندان وئریلن معلوماتا گؤره، میمون چیگی واکسنی اوچون باواریا نوردیک (BAVA.CO) شیرکتینه بازارلاما ایجازه‌سی وئریلیب.
آوروپا داوا آژانسی (EMA) واکسنی کئچن هفته توصیه ائتمیشدی.
آوروپا خسته‌لیک‌لرین قارشیسینین آلینماسی مرکزی‌نین سون معلومات‌لارینا اساساً، ایندییه‌دک آوروپا بیرلیگی-نین 27 اؤلکه‌سینده 8،697 یولوخما حالی قئیده آلینیب. یولوخما حالی ان چوخ ایسپانیا، آلمانیا و فرانسادا، ان آز ایسه بولقاریستان، لتونیا و سلوواکیادا آشکارلانیب.
دونیا ساغلیق تشکیلاتی ژوئن‌ین 23-ده میمون چیچگی ویروسونو اولوسلار آراسی اجتماعی ساغلام‌لیق فوق العاده وضعیتی (PHEIC) اعلان ائدیب.
دونیا ساغلیق تشکیلاتی همچنین ایندییه قدر 75 اؤلکه‌دن 16 میندن چوخ آدامین میمون چیچگینه یولوخدوغونو، 5 نفرین ایسه ویروس‌دان حیاتینی دییشدیگینی بیلدیریب.
| 741 | Arab | South-Azerbaijani | azb |
TRT | دونیادا یئنی نوع کروناویروس‌دان اؤلنلرین سایی 1 میلیون 572 مینی کئچیب. انفکسیونا یولوخان‌لارین سایی 69 میلیون 104 میندن، ویروس‌دان معالیجه اولونا‌راق ساغالان‌لارین سایی دا 47 میلیون 842 میندن یوخاری‌دیر،
ایسپانیا-دا "کووید-19"دان سون 48 ساعات عرضینده 373 نفرین اؤلومو ایله، اینسان ایتکیسی 47 مین 19-ا یوکسلیب. مووافیق دؤورده 9 مین 773 یئنی خسته‌لیک قئیده آلینیب و یولوخما سایی 1 میلیون 702 مین 328-ا چیخیب.
پورتوقالیانین ساغلیق ناظیرلیگی سون 24 ساعات عرضینده "کووید-19" سببیله 70 نفرین اؤلدوگونو و 4 مین 97 یئنی حادثه‌نین قئیده آلیندیغینی آچیقلاییب. اؤلکه‌ده اینسان ایتکیسی 5 مین 195-ا، یولوخما سایی ایسه 332 مین 73-ا یوکسلیب.
امریکا-دا کروناویروس انفکسیونونا 198 مین 581 یئنی یولوخما فاکتی قئیده آلینیب.
سون 24 ساعات عرضینده ویروس‌دان معالیجه آلان 3 مین 11 نفر وفات ائدیب.
ایندییه‌دک اؤلکه‌ده عمومی‌لیکده 15 میلیون 791 مین 927 نفرین کروناویروس انفکسیونونا یولوخماسی فاکتی معین ائدیلیب، اونلاردان 9 میلیون 197 مین 773 نفر معالیجه اولونا‌راق ساغالیب، 289 مین 283 نفر وفات ائدیب، آکتیو خسته سایی 6 میلیون 297 مین 793 اولوب.
فرانسا-دا "کووید-19" انفکسیونونا یولوخما ایله باغلی تصدیق ائدیلمیش حال‌لارین سایی آرتماقدا داوام ائدیر.
اؤلکه‌ده کروناویروس انفکسیونونا 14 مین 595 یئنی یولوخما فاکتی قئیده آلینیب.
سون 24 ساعات عرضینده "کووید-19" اوچون گؤتورولن آنالیز نومونه‌لری مثبت چیخمیش 296 نفر وفات ائدیب.
حاضیرکی دؤوردک اؤلکه‌ده 2 میلیون 324 مین 216 نفرین کروناویروس انفکسیونونا یولوخماسی فاکتی معین ائدیلیب. اونلاردان 56 مین 648 نفر وفات ائدیب.
| 1,442 | Arab | South-Azerbaijani | azb |
TRT | اردوغان، صالح ایله گؤروشدو
تورکیه جمهور باشقانی رجب طیب اردوغان ایش سفری اوچون دونن گئجه ایستانبولا گلن عراق پرزیدنتی برهم صالح ایله گؤروشدو.
وحدتین قوناغیندا تخمینن 1 ساعات داوام ائدن گؤروشمه مطبوعاتا باغلی ایدی.
توپلانتیدا خاریجی ایشلر ناظیری مولوت چاووش اوغلو و میللی ایستیخبارات تشکیلاتی (میت) باشقانی حاکان فیدان دا قاتیلدی.
اردوغان، عراق پرزیدنتی شرفینه ایفطار یئمگی وئردی.
تدبیرده پرزیدنت اردوغانین حیات یولداشی امینه اردوغان و صالح‌ین خانیمی سرباغ صالح ده قاتیلدی.
| 473 | Arab | South-Azerbaijani | azb |
TRT | شامپیونلار لیگینده 1/4 فینال مرحله‌سی‌نین جاواب گؤروش‌لرینه ایستارت وئریلدی. ایلک اویون گونونده "رئال"-"بایرن مونیخ " و "لستر"-"آتلتیکو" اویون‌لاری کئچیریلدی.
مونیخ-ده قئیده آلینان 2:1 حساب‌لی غالیبیت "کرال کلوبو"نون یاریم فینالا آدلاماق شانسینی آرتیرمیشدی. مادریدده ایسه طرفدارلار چوخ گرگین موسابیقه‌یه شاهیدلیک ائتدیلر. اولجه لواندوسکی حسابی آچدی.
رونالدو حسابی برابرلش‌دیرسه ده، ایکی دقیقه سونرا راموس توپو اؤز قاپی‌سین‌دان کئچیردی.
بو حساب اویونو اوزاتما دقیقه‌لرینه آپاردی. علاوه اولونموش واختدا ایسه کریستیانو رونالدو هت-تریکه ایمضا آتدی.
داها بیر گلو ایسه آسنسیو وورودو.
بئله‌لیکله، سفردکی 2:1 حساب‌لی غلبه‌دن سونرا دوغما میداندا دا دارماداغینا سئوینن "کرال کلوبو" یاریم فینالا آدلایان طرف اولدو.
گونون دیگر گوروشونده "آتلتیکو"-"لستر"ین قوناغی اولدو. مادریدده کی ایلک گؤروشده دیگو سیموننین تیمی 1:0 حساب‌لی غلبه‌یه سئوینمیشدی. جاواب اویونون‌داکی 1:1 حساب‌لی برابرلیک ایسه مادریدلی‌لری یاریم فینالا چیخاردی.
| 914 | Arab | South-Azerbaijani | azb |
TRT | تورکیه 2023-جو ایلین ژانویه-آوقوست آیلاریندا اؤزبکیستانا اتومبیل صنایعسی محصوللاری وارداتینی اؤتن ایلین عینی دؤورو ایله موقاییسه‌ده 24،6 فایز آرتیرا‌راق، 36،9 میلیون دولارا چاتدیریب.
بو باره‌ده تورکیه تیجارت ناظیرلیگی معلومات وئریلیب.
آوقوست آییندا تورکیه اؤزبکیستانا اتومبیل صنایعسی محصوللاری صادراتینی 2022-جی ایلین عینی آیی ایله موقاییسه‌ده 14 فایز آرتیرا‌راق، 5،3 میلیون دولارا چاتدیریب.
قئید ائدک کی، 2023-جو ایلین ژانویه-آوقوست آیلاریندا تورکیه-نین اتومبیل صنایعسی محصوللاری صادراتی اؤتن ایلین عینی دؤورو ایله موقاییسه‌ده 16،6 فایز آرتاراق، 22،8 میلیارد دولارا چاتیب.
بو ایلین آوقوست آییندا تورکیه 2،7 میلیون دولار مبلغینده اتومبیل صنایعسی محصوللاری صادر ائدیب کی، بو دا کئچن ایلین آوقوست آیی ایله موقاییسه‌ده 20،9 فایز چوخ‌دور.
سون 12 آی عرضینده (آوقوست 2022- آوقوست 2023) تورکیه 34،2 میلیارد دولار مبلغینده اتومبیل صنایعسی محصوللاری صادر ائدیب.
| 865 | Arab | South-Azerbaijani | azb |
TRT | تورکیه‌نین باش ناظیری بینالی ییلدیریم، آوروپا پارلامئنتی‌نین قراری‌نین تورکیه باخیمین‌دان یوخ حؤکمونده اولدوغونو ایفاده ائده‌رک،"شانگهای امکداش‌لیق تشکیلاتینین آوروپا بیرلیگی‌نین آلترناتیوی اولاراق گؤرولمه‌مه‌لی. بیز هم شرق ایله هم ده غرب ایله علاقه‌لریمیزی اینکیشاف ائتدیرمه لییک" دئدی.
بینالی ییلدیریم، ت.ر.ت جانلی یاییمیندا گوندمی دیرلندیردی.
تورکیه‌نین یئرلشدیگی گئوسیاسی بؤلگه‌نین و جغرافی شرط‌لرین اهمیتینه توخونان باش ناظیر ییلدیریم، تورکیه‌نین هم آوروپا هم آسیا قاره لرینده اولدوغونو خاطیرلاتدی. ییلدیریم، تورکیه‌نین ایللرجه "آوروپا بیرلیگینه عضو اولونا‌جاق" دئیه دیگر اؤلکه‌لره اهمیت وئرمه‌دیگینی ایفاده ائده‌رک، تورکیه‌نین روسیا، قفقاز، اورتا دوغو و آفریقا ایله علاقه‌لرینی اینکیشاف ائتدیردیگینی سؤیله‌دی.
دونیادا جریان ائدن پروسئسلره باخیلماسی‌نین لازیم اولدوغونو وورغولایان باش ناظیر ییلدیریم، بو گون ایقتیصادی باخیم‌دان یوکسلمه ترند‌ینده اولان چین، هندوستان، ژاپن،اندونزی و مالزی حقیقتینه دقت چکدی.
آوروپا پارلامئنتی‌نین، تورکیه‌نین آوروپا بیرلیگی ایله داوام ائتدیردیگی موذاکیره‌لرین موقتی اولاراق دوندورولماسینی توصیه ائدن لاییحه‌نین قبول اولونماسی ایله باغلی بیر سوال اوزرینه ییلدیریم، تورکیه-آوروپا بیرلیگی آراسینداکی علاقه‌لرین بیر مدتدیر گرگین اولدوغونو دئدی.
ییلدیریم، موختلیف وسیطه‌لرله تورکیه‌یه دستور وئرمه‌یه چالیشیلدیغینی وورغولایاراق،
"باشقا‌لاری‌نین دستور وئرمه‌یه جهد ائتمه‌سی، یونلندیرمه لرله، ایشاره‌لرله، تعلیمات‌لارلا بیزی ایسته دیکلری شکیله سوخما بیزیم کاراکتریمیزه اویغون بیر شئی دئییل. بیز، اؤز قرارینی اؤزو وئرن، ان بؤیوک دایاغی دا میللتی اولان، عنعنه‌میزده همیشه آزادلیغیمیزی جانیمیز قدر اهمیتلی بیلمیشیک." دئدی.
آوروپا اؤلکه‌لرینی زهرله‌ین ایکی تشکیلاتین اولدوغونو، بیری‌نین پ.ک.ک و اوزانتی‌لاری، بیر دیگری‌نین ده فتح الله چی ترور تشکیلاتی (فتو) اولدوغونو قئید ائتدی.
ییلدیریم، بو تشکیلات‌لار آمان‌سیز بیر شکیلده آوروپادا تورکیه‌نی پیسلمک اوچون بویوک بیر کامپانیا ایجرا ائتدیکلرینی ایفاده ائتدی.
"آوروپا بیرلیگی‌نین بو گونکی آلدیغی قرارین بیزیم باخیمیزدان هئچ بیر اهمیتی یوخ‌دور." دئین ییلدیریم، بونون یاپتیریمی اولان بیر قرار اولمادیغینا ایشاره ائتدی. بو قرارین داها سونرا لیدئرلر ذیروه‌سینده بیر گوندم مادده‌سی اولاراق گله‌جگینی ایفاده ائدن باش ناظیر ییلدیریم،"اومید ائدیرم کی، آوروپادا اوزاق گورو، آوروپانین گله‌جگینی، تورکیه ایله بیرلیکده اینشا ائتمک ایسته‌ین گوجلو بیر لیدئرلیک واردیر." دئیه دانیشدی.
باش ناظیر بینالی ییلدیریم، سوریه‌ده کی هاوا هوجوموندا اوچ عسگرین شهید ائدیلمه‌سینه باغلی،
"موضوع ایله علاقه‌دار تورکیه سیلاحلی قوه لرین باش قرارگاه رئیسی همکارلارییلا لازیمی گوروشلری داوام ائدیر. هارا‌دان قایناقلاندی، نئجه قایناقلاندی، تکراری اولماماسی موضوع سوندا دا ان قطعی و دقیق شکیلده خبردارلیق‌لار ائدیلدی"دئدی.
ییلدیریم، تورکیه‌نین، سوریه‌نین اراضی بوتؤو‌لوگونه یونلیک هر هانسی بیر دوشونجه‌سی‌نین اولمادیغینی دا وورغولایاراق، حلب-ه حرکت ائتمک کیمی هئچ بیر هدفلرینین اولمادیغی دا دئدی.
باش ناظیر بینالی ییلدیریم، تورکیه‌نین، فرات قالخانی حرکاتی‌نین، ترور تشکیلاتی داعش باشدا اولماقلا پ.ی.د، ی.پ.گ کیمی بولوجو ترور تشکیلاتی پ.ک.ک-نین یئنی وئرسیونلرینین بؤلگه‌ده مئیدانا گتیردیگی ثابت‌لیگی آرادان قالدیرماغا یونلیک، آزاد سوریه اردوسونون لیدئرلیگینده باشلادیلان بیر حرکات اولدوغونو وورغولادی.
| 3,057 | Arab | South-Azerbaijani | azb |
TRT | آمریکا پرزیدنتی دونالد ترامپ ایله چین دولت باشقانی شی جین پینگ، ایکی اؤلکه آراسینداکی تیجارت علاقه‌لری اله آلان تلفون گؤروشمه‌سی رئاللاشدیردی. آغ ائودن ائدیلن یازیلی آچیقلامادا، گؤروشمه‌ده ایکی لیدرین خصوصیله آمریکا-چین تیجارت علاقه‌لرینی اله آلدیغی و ایکی اؤلکه آراسیندا عدالت‌لی و قارشیلیقلی ایقتیصادی علاقه‌لرین اهمیتینه دقتی چکدیک‌لری وورغولاندی.
چین‌له تیجارت علاقه‌لردکی آلت یاپی پروبلم‌لرین ده دانیشیلدیغی بیل‌دیریلن آچیقلامادا، ترامپ ایله شی‌نین بؤلگه‌سل امنیت مسئله‌لرینی ده قیمتلندیردیک‌لری و ژاپونیادا کئچیریله‌جک جی-20 ایجلاسیندا گؤروشمه‌گی تمننی ائتدیکلرینی ایفاده ائتدیک‌لری ایفاده ائدیلدی.
ایکی اؤلکه آراسینداکی تیجارت گرگین‌لیک داوام ائدرکن قارشیلیقلی گتیریلن علاوه گؤمروک وئرگیلریله تیجارت ساواش‌لاری ناراحات‌لیغی آرتمیشدی. آمریکالی و چین‌لی مسئول‌لار آراسیندا کئچن آی سونوندا ائدیلن سون موذاکیره‌لرده دقیق اوزلاشما ساغلانامامیشدی.
28-29 ژوئن ده ژاپونیانین اوساکا شهرینده کئچیریله‌جک جی-20 ایجلاسیندا، ایکی لیدرین، گؤمروک وئرگی‌لری و ایکیطرف‌لی تیجارت علاقه‌لری موضوعسونو اطراف‌لی اله آلماسی گؤزلنیلیر.
| 1,028 | Arab | South-Azerbaijani | azb |
TRT | باش ناظیر شهباز شریف، پایتاخت ایسلام آباددا ژورنالیست‌لره وئردیگی آچیقلاماسیندا بو باره‌ده دانیشیب: "حکومت سئلده حیاتینی ایتیرن‌لرین عائله‌لرینه 4522 دولار غرامت وئره‌جک".
سئل‌دن ضرر چکن‌لره 316 میلیون دولار پایلاناجاغینی ایفاده ائدن شریف یارا‌لی‌لارین عائله‌لرینه ده غرامت وئریله‌جگینی بیلدیریب. قیش فصلی‌‌نین یاخینلاشدیغینا دقت چکن باش ناظیر شریف چین حکومتی‌نین فلاکت ز‌ده‌لره قیش مؤوسومو اوچون چادیرلار گؤندرجگینی قئید ائدیب.
یادا سالاق کی، پاکیستان-دا 643-و اوشاق، 348-ی قادین اولماقلا، 1725 نفر یای بویو یاغان لئیسان یاغیش‌لارین سبب اولدوغو سئل فلاکتینده حیاتینی ایتیریب.
داشقین‌لار نتیجهسینده 2،2 میلیون ائو، 13 مین کیلومتر یول خسارت آلیب، 435 کؤرپو داغیلیب، 1،1 میلیون ائو حیوانی تلف اولوب.
| 701 | Arab | South-Azerbaijani | azb |
TRT | آمریکا پرزیدنتی دونالد ترامپ-ین 7 مسلمان اؤلکه وطنداش‌لاری‌نین آمریکا-یا گیریشینه قاداغا قویان قراری اولوسلار آراسی تدبیرلر اوچون سیاحت ائدن ایدمانچی‌لارا تأثیر ائتمه‌یه‌جک.
ترامپ آمریکا المپیک کومیته‌سینه اؤلکه‌یه گلن ایدمانچی‌لارین سیاحتله باغلی قاداغا قرارین‌دان تاثیرلنمه‌مه‌سی اوچون لازیم اولان تدبیرلری گؤرمه‌سی اوچون تعلیمات وئردی.
بونونلا باغلی بیاناتی کومیته‌نین صدری لارری پروبست و ایجرا هئیتی‌نین صدری ایسکوت بلاکمان بیرگه وئردیلر.
بیاناتدا بیلدیریلدی کی، المپیک لر موختلیف‌لی‌لیک و احاته دایره‌سی اولما اساس‌لارینا گؤره قورولوب. یاییملانان فرمانین هم میللتین هم ده المپیک تدبیری‌نین اساسینی تشکیل ائدن دیرلره حؤرمت ایچینده تطبیق ائدیلمه‌سینه اومید ائدیلیر.
| 670 | Arab | South-Azerbaijani | azb |
TRT | عراقین گونئیینده‌کی بصره شهرینده صدر حرکتینین لیدئری مقتدا الصدره باغلی میلیس قروپو ایله ایرانین دستکله‌دیگی عصائب اهل‌الحق حرکتینه باغلی شیعه میلیسلر آراسیندا باش وئرن سلاحلی چاتیشمادا ۵ نفر اؤلدو.
یئرلی قایناقلاردان آلینان بیلگییه گؤره، بصره‌نین مرکزینده گئجه یاریسی صدره باغلی سرایا السلام و قیس الخزعلی لیدئرلیگینده‌کی عصائب اهل‌الحق حرکتی سلاحلیلاری چاتیشمالار میدانا گلدی.
چاتیشمالاردا عصائب اهل‌الحق حرکتیندن ۳، صدره باغلی سرایا السلام‌دان ایسه ۲ میلیسین اؤلدورولدوگو بیلدیریلدی.
صدره یاخین بیر سوسیال مئدیا حسابیندان، خزعلییه میلیسلرینی کوچه‌دن توپلاماسی اوچون "اویاری مئساژی" یاییملاندی.
ایرانین دستکله‌دیگی خزعلی، بیر زامانلار صدرین ساغ الی ساییلیردی آنجاق صدرله ایرانین دستکله‌دیگی شیعه میلیس لیدئر خزعلی آراسیندا اوزون مدتدیر سویوق کۆلکلر اسیر.
| 757 | Arab | South-Azerbaijani | azb |